tripathysagar/odia_wiki huggingface dataset:
ଖଣ୍ଡାୟତ ଓଡ଼ିଶାର ଏକ ପାରମ୍ପାରିକ କ୍ଷତ୍ରିୟ ଯୋଦ୍ଧା ଜାତି । ଖଣ୍ଡାୟତମାନେ ବ୍ରିଟିଶ ଶାସନ ପୂର୍ବରୁ ଶାସନକାର୍ଯ୍ୟ ଓ ଯୁଦ୍ଧରେ ନିୟୋଜିତ ଥିଲେ । ଇତିହାସ ଅତୀତର କିଛି କ୍ଷତ୍ରିୟ ରାଜବଂଶର ସମାହାରରୁ ଖଣ୍ଡାୟତ ଜାତିର ସୃଷ୍ଟି । ପୁରୀ ଗଜପତିଙ୍କ ନିଦ୍ଦେଶ ଅନୁସାରେ ଖଣ୍ଡାୟତମାନେ ଯୁଦ୍ଧବିଦ୍ୟାରେ ନିପୁଣ ହୋଇଥିବେ, ରାଜ୍ୟଶାସନରେ ମହାରଥୀ ପଦ ହାସଲ କରିଥିବେ ଏବଂ ନିଜେ ମଧ୍ୟ ଶୃଙ୍ଖଳିତ ହୋଇଥିବେ । ଖଣ୍ଡାୟତମାନେ କ୍ଷତ୍ରୀୟ ଅନ୍ତର୍ଭୁକ୍ତ । ଖଣ୍ଡାୟତମାନଙ୍କ ୨୫୦୦ ବର୍ଷରୁ ଉର୍ଦ୍ଧ୍ୱ ଲିଖିତ ଇତିହାସ ଭିତରୁ କଳିଙ୍ଗ ଯୁଦ୍ଧ ଏବଂ ପାଇକ ବିଦ୍ରୋହ କେତେକ ଐତିହାସିକ ଘଟଣା ଭାବେ ଅନ୍ୟତମ । ଯେଉଁ ଖଣ୍ଡାୟତମାନେ ଯୁଦ୍ଧରେ ଲଢୁଥିଲେ ସେମାନଙ୍କୁ ପଦ ଅନୁସାରେ ଜମି ପ୍ରଦାନ କରାଯାଉଥିଲା ଯାହା ଜାଗିରି ବୋଲି ମଧ୍ୟ ଜଣା । ଏହା ଫଳରେ ୧୯ଶ ଶତାବ୍ଦୀ ଶେଷ ଭାଗ ସମୟରେ ଅଧିକାଂଶ ଜମିଦାରୀ ଖଣ୍ଡାୟତ ସମୁଦାୟର ଲୋକମାନଙ୍କ ପାଖେ ଥିଲା । ବିଂଶ ଶତାବ୍ଦୀର ମଧ୍ୟ ଭାଗରେ ଜମିଦାରୀ ପ୍ରଥାକୁ ଉଚ୍ଛେଦ ହେଲା ପରେ ଓଡ଼ିଶାର ଖଣ୍ଡାୟତ ଓ ବ୍ରାହ୍ମଣ ସମୁଦାୟ ଲୋକ ସେବା, ରାଜନୀତି ଓ ବିଭିନ୍ନ ଅନ୍ୟ ବୃତ୍ତିରେ ନିୟୋଜିତ ହେଲେ । ବର୍ତ୍ତମାନ ଖଣ୍ଡାୟତମାନେ ଧାର୍ମିକତା ଅନୁସାରେ ବିଭକ୍ତ ନ ହୋଇ ସାମାଜିକ ସ୍ଥିତି ଅନୁସାରେ ମୁଖ୍ୟତଃ ଅଗ୍ନିବେଶୀ, ସୂର୍ଯ୍ୟବଂଶୀ, ନାଗବଂଶୀ ଏବଂ ଚନ୍ଦ୍ରବଂଶୀ ଆଦିରେ ବିଭକ୍ତ । ସେମାନେ ମହାଲୟକ , ମହାନାୟକ ତଥା ଦଳପତି ଭାବେ ମଧ୍ୟ ପରିଚିତ। ପୁର୍ବେ ଖଣ୍ଡାୟତମାନେ ବିଶେଷ କରି କଟକ, କେନ୍ଦ୍ରାପଡ଼ା, ଖୋର୍ଦ୍ଧା, ପୁରୀ, ଗଞ୍ଜାମ, ଜଗତସିଂପୁର, ଯାଜପୁର, ନୟାଗଡ଼, ଭଦ୍ରକ, ବାଲେଶ୍ୱର, ଢେଙ୍କାନାଳ, ସମ୍ବଲପୁର ଓ ମଧ୍ୟ-ଓଡ଼ିଶାର ବିଭିନ୍ନ ସ୍ଥାନରେ ବସବାସ କରୁଥିଲେ । ସଂସ୍କୃତି ଓ ପରମ୍ପରା ଖଣ୍ଡ ଅର୍ଥାତ ଭୂମି କିମ୍ବା ଅଞ୍ଚଳ ଏବଂ ଖଡ୍ଗ ଅର୍ଥାତ ଖଣ୍ଡାକୁ ନିୟନ୍ତ୍ରଣ କରୁଥିବା କ୍ଷତ୍ରିୟ । ସାଧାରଣତଃ ପୂର୍ୱ ଭାରତ ତଥା ଓଡ଼ିଶାର କ୍ଷତ୍ରିୟମାନେ ନିଜକୁ ଖଣ୍ଡାୟତ ଭାବେ ପରିଚୟ ଦିଅନ୍ତି । ରାଜ୍ୟର ଶାସନ ବ୍ୟବସ୍ଥା ଏମାନଙ୍କ ହାତରେ ରହୁଥିଲା । ପ୍ରାଚୀନ ଓଡ଼ିଶା କହିଲେ ପୂର୍ବେ ଗଙ୍ଗାରୁ ଗୋବଦରୀ ଯାଏଁ କୁହା ଯାଉଥିଲା । ରୀତିନୀତି ଓ ପରମ୍ପରା ଉତ୍ତର ଭାରତୀୟ ବ୍ରାହ୍ମଣମାନଙ୍କ ରିତି ନୀତି ପରି । ଖଣ୍ଡାୟତମାନଙ୍କ କେତେକ ସାଧାରଣ ଗୋତ୍ର ହେଲା ଭରଦ୍ୱାଜ, କୌଣ୍ଡିନ୍ୟ  (ଭ୍ରମ ବଶତଃ କୌନସ୍ୟ ବୋଲି ଲୋକାଚାରରେ ପ୍ରଚଳିତ), ବାତ୍ସ୍ୟ,ମୁଦ୍ଗଳସ୍ୟ , ଗୌତମସ୍ୟ, ବଶିଷ୍ଠ, କଶ୍ୟପ, ଅତ୍ରେୟ , ଗାଙ୍ଗସ୍ୟ , ନାଗସ୍ୟ ଅଥବା ବିନାୟକ  । ପାଇକ ଆଖଡ଼ା ଓଡ଼ିଆରେ ପାଇକର ଅର୍ଥ ଯୋଦ୍ଧା । ପାଇକ ଆଖଡ଼ାରେ ପାଇକମାନେ ଯୁଦ୍ଧାଭ୍ୟାସ ଏବଂ ଯୁଦ୍ଧକଳାର ପ୍ରଶିକ୍ଷଣ ନେଇଥାନ୍ତି । ପାଇକମାନେ ଖଣ୍ଡାୟତ ଥିଲେ ଓ ଯୁଦ୍ଧବିଦ୍ୟାରେ ନିପୁଣ ଥିଲେ ।
ମାନ୍ମାଦ୍ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ନଶିକ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାନ୍ମାଦ୍ ୨୦.୨୫୨୫ ଉତ୍ତର ଅକ୍ଷାଂଶ ଓ ୭୪.୪୪୧୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୭୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାନ୍ମାଦ୍ ସହରର ମୋଟ ଜନସଂଖ୍ୟା ୭୨୪୧୨ ଅଟେ । ସେଥି ମଧ୍ୟରୁ ୫୧.୧୧% ଜଣ ପରୁଷ ହୋଇଥିବା ବେଳେ ୪୮.୮୯% ଜଣ ନାରୀ ଅଟନ୍ତି । ମାନ୍ମାଦ୍ର ସାକ୍ଷରତା ହାର ୭୪.୮୫% ଅଟେ । ଏହା ଜାତୀୟ ହାରଠାରୁ -୧୦.୦୧% ପ୍ରତିଶତ କମ ଅଟେ । ସେଥିରୁ ୪୧.୩୨% ପ୍ରତିଶତ ପୁରୁଷ ଓ ୩୩.୫୩% ନାରୀ ଅଟନ୍ତି । ୧୨.୭୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମାନ୍ମାଦ୍ର ସରକାରୀ ଭାଷା ଅଟେ ।
ବଚ୍ଚା ବାଜି  ପାର୍ସୀ:  , ଆକ୍ଷରିକ ଅର୍ଥବାଳକ ଖେଳ "; ମୂଳ " ବାଳକ ", ଏବଂ " ଖେଳ/କ୍ରୀଡ଼ା  ଆଫଗାନିସ୍ତାନର କିଛି ଭାଗରେ ପ୍ରଚଳିତ ବୟସ୍କ ପୁରୁଷଙ୍କଦ୍ୱାରା ନର୍ତ୍ତକ ବାଳକ ଭାବେ ପରିଚିତ ଶିଶୁ ବା କିଶୋର ବାଳକଙ୍କ ଉପରେ ହେଉଥିବା ଶିଶୁ ଯୌନ ଶୋଷଣର ଏକ ପ୍ରଥା ପାଇଁ ବ୍ୟବହୃତ କଥିତ ଶବ୍ଦଟିଏ । ଏହି ପ୍ରଥା ଯୌନ ଦାସତ୍ୱ ଏବଂ ଶିଶୁ ବେଶ୍ୟାବୃତ୍ତି ସହିତ ସମ୍ବନ୍ଧିତ । ଏକବିଂଶ ଶତାବ୍ଦୀରେ ଆଫଗାନିସ୍ତାନର ବିଭିନ୍ନ ଭାଗରେ ବଚ୍ଚା ବାଜି ପ୍ରଚଳିତ ରହିଛି । ବଳ ଏବଂ ଚାପ ପ୍ରୟୋଗ ସାଧାରଣ, ଏବଂ ସୁରକ୍ଷା ଅଧିକାରୀମାନେ କହନ୍ତି ଯେ ସେମାନେ ଏପରି ଅଭ୍ୟାସ ଅନତ କରିବାରେ ଅସମର୍ଥ କାରଣ ବଚ୍ଚା ବାଜି ସମ୍ବନ୍ଧୀୟ କାର୍ଯ୍ୟକଳାପରେ ଜଡ଼ିତ ଅନେକ ପୁରୁଷ ଶକ୍ତିଶାଳୀ ଏବଂ ସଶସ୍ତ୍ର ଯୁଦ୍ଧ ସର୍ଦ୍ଦାର । ଆଫଗାନ ଗୃହଯୁଦ୍ଧ  (୧୯୯୬-୨୦୦୧) କାଳରେ ବଚ୍ଚା ବାଜି ପାଇଁ ତାଲିବାନ ଆଇନ ଅଧୀନରେ ମୃତ୍ୟୁଦଣ୍ଡ ବ୍ୟବସ୍ଥା ଥିଲା  । ବାଳକମାନଙ୍କ ନାଚିବା ପ୍ରଥା ଆଫଗାନ ଆଇନ ଅନୁସାରେ ବେଆଇନ ହୋଇଥିଲେ ହେଁ ଶକ୍ତିଶାଳୀ ଅପରାଧୀଙ୍କ ବିରୋଧରେ କ୍ୱଚିତ ଆଇନ ଲାଗୁ କରାଯାଏ ଏବଂ ପୋଲିସ ସମ୍ବନ୍ଧିତ ଅପରାଧରେ ଜଡ଼ିତ । ଆଫଗାନିସ୍ତାନ ଅଧିକାର ପରେ ଯୁକ୍ତରାଷ୍ଟ୍ର ଆମେରିକାର ସରକାରୀ ବାହିନୀ ବଚ୍ଚା ବାଜିକୁ ଜାଣିଶୁଣି ଅଣଦେଖା କରିବା ପରେ ଅଭିଯୋଗ ହେବା ପରେ ଏକ ବିବାଦ ସୃଷ୍ଟି ହୋଇଥିଲା । ଆମେରିକୀୟ ସେନା ଏହି ଅପବ୍ୟବହାର ମୁଖ୍ୟତଃ  "ସ୍ଥାନୀୟ ଆଫଗାନ ସରକାରଙ୍କ"  ଦାୟିତ୍ୱ ଥିଲା ବୋଲି ଦାବୀ କରି ପ୍ରତ୍ୟୁତ୍ତର ଦେଇଥିଲା । ୨୦୨୦ ସୁଦ୍ଧା ଆନ୍ତର୍ଜାତୀୟ ଉଦ୍‌ବେଗ ସତ୍ତ୍ୱେ ଏହି ଅଭ୍ୟାସ ଜାରିରହିଛି । ଇତିହାସ ବଚ୍ଚା ବାଜି ଏକ କେଇ ଶତାବ୍ଦୀ ଧରି ଚଳି ଆସିଥିବା ଏକ ପରମ୍ପରା । ଏହି ପ୍ରଥାକୁ ବିରୋଧ କରିବା ତାଲିବାନମାନଙ୍କ ବୃଦ୍ଧିକୁ ବଢ଼ାଇବାରେ ଏହା ଏକ ମୂଳ କାରକ ଥିଲା । ୧୯୯୬ରେ ତାଲିବାନ କ୍ଷମତାରେ ଆସିବା ପରେ ସମଲିଙ୍ଗୀ ସମ୍ବନ୍ଧ ସମେତ ବଚ୍ଚା ବାଜି ନିଷେଧ କରାଯାଇଥିଲା । ତାଲିବାନମାନେ ଏହାକୁ ଶାରିୟା ଆଇନ ସହିତ ଅସଂଯୁକ୍ତ ବୋଲି ବିବେଚନା କରିଥିଲେ । ବଚ୍ଚା ବାଜି ଓ ସମଲିଙ୍ଗୀ ସମ୍ବନ୍ଧ ଉଭୟ ପାଇଁ ମୃତ୍ୟୁଦଣ୍ଡ ବ୍ୟବସ୍ଥା ହୋଇଥିଲା । ସେମାନେ ଗରିବ ଏବଂ ଦୁର୍ବଳ ହୋଇଥିବାରୁ ପ୍ରାୟତଃ ବାଳକମାନଙ୍କୁ ବଛାଯାଏ । ଆଗରୁ ବଚ୍ଚା ବାଳକ ହୋଇଥିବା ପୁରୁଷମାନେ ସାମାଜିକ ତାଡ଼ନାର ସମ୍ମୁଖୀନ ହୋଇ ନିଜେ ଭୋଗିଥିବା ଦୁର୍ବ୍ୟବହାରର ମାନସିକ ପ୍ରଭାବ ସହିତ ସଂଘର୍ଷ କରିଥାନ୍ତି । ଆଧୁନିକ ଉଦାହରଣ କ୍ଲୋଭର ଫିଲ୍ମସ ଏବଂ ଆଫଗାନୀ ସାମ୍ବାଦିକ ନଜିବଲ୍ଲା କୁରେଶୀ ଏହି ପ୍ରଥା ବାବଦରେ ଦି ଡାନ୍ସିଂ ବୟେଜ ଅଫ ଆଫଗାନିସ୍ତାନ ନାମକ ଏକ ବୃତ୍ତଚ୍ଚିତ୍ର ନିର୍ମାଣ କରିଥିଲେ । ଏହା ୨୦୧୦ ମାର୍ଚ୍ଚ ମାସରେ ଯୁକ୍ତରାଜ୍ୟରେ ପ୍ରଦର୍ଶିତ ହୋଇଥିଲା ଏବଂ ପର ମାସରେ ଆମେରିକାରେ ପ୍ରଦର୍ଶିତ ହୋଇଥିଲା । ଦି ହଫିଙ୍ଗଟନ ପୋଷ୍ଟର ସାମ୍ବାଦିକ ନିକୋଲାସ ଗ୍ରାହାମ ବୃତ୍ତଚିତ୍ରଟିକୁ  "ଉଭୟ ଆକର୍ଷଣୀୟ ଏବଂ ଭୟଙ୍କର"  ବୋଲି ବର୍ଣ୍ଣନା କରି ପ୍ରଶଂସା କରିଥିଲେ । ଚଳଚ୍ଚିତ୍ରଟି ଆମ୍ନେଷ୍ଟି ୟୁକେ ମିଡ଼ିଆ ଆୱାର୍ଡ୍ସରେ ୨୦୧୧ ଡକ୍ୟୁମେଣ୍ଟାରୀ ପୁରସ୍କାର ଜିତିଥିଲା । ଚଳଚ୍ଚିତ୍ରଟି ଚ୍ୟାନେଲ ୪ର ମୋର୪ ସେବାରେ ପ୍ରସାରଣ କରାଯାଇଥିଲା ।
ନଗେନ ରାୟଙ୍କ ନିର୍ଦ୍ଦେଶନାରେ ନିର୍ମିତ ପ୍ରଥମ ସମ୍ପୁର୍ଣ୍ଣ ରଙ୍ଗୀନ ଓଡ଼ିଆ କଥାଚିତ୍ର ଗପ ହେଲେ ବି ସତ ୧୯୭୬ ମସିହାରେ ମୁକ୍ତିଲାଭ କରିଥିଲା ।
ଦିବ୍ୟଲୋଚନ ଶେଖର ଦେଓ  (୧୯ ଡିସେମ୍ବର ୧୯୨୩ - ୧୪ ଅକ୍ଟୋବର ୧୯୮୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦିବ୍ୟଲୋଚନ ଶେଖର ଦେଓ ୧୯୨୩ ମସିହାର ଡିସେମ୍ବର ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବ୍ରଜଲାଲ ଶେଖରେ ଦେଓ ଓ ପତ୍ନୀଙ୍କ ନାମ ମିଥିଳା ଶେଖରେ ଦେଓ । ରାଜନୈତିକ ଜୀବନ ଦିବ୍ୟଲୋଚନ ଶେଖର ଦେଓ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୪ ମସିହାରୁ ୧୯୭୬ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଦିବ୍ୟଲୋଚନ ଶେଖର ଦେଓ ୧୯୮୯ ମସିହାର ଅକ୍ଟୋବର ୧୪ ତାରିଖରେ ୬୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଧର୍ମ ସ‌ହିଲେ ହେଲା, ୨୦୦୧ରେ ମୁ୍କ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଆର୍. କେ. ତିବେର୍‌ବାଲ୍ । ବିଜୟ ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ମହମ୍ମଦ ମହସୀନ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ରଚନା ବାନାର୍ଜୀ, ଜ୍ୟୋତି ମିଶ୍ର, ଉତ୍ତମ ମହାନ୍ତି, ଅପରାଜିତା ମହାନ୍ତି, ବିଜୟ ମହାନ୍ତି, ନମ୍ରତା ଦାସ, ରୁନୁ ପରିଜା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ରଚନା ବାନାର୍ଜୀ ଜ୍ୟୋତି ମିଶ୍ର ଉତ୍ତମ ମହାନ୍ତି ଅପରାଜିତା ମହାନ୍ତି ବିଜୟ ମହାନ୍ତି ନମ୍ରତା ଦାସ ରୁନୁ ପରିଜା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର ।
ପାନ୍ନା ବ୍ରିଟିଶ ଅଧୀନ ଭାରତର ଏକ ରାଜକୀୟ ରାଜ୍ୟ । ଏହା ମଧ୍ୟପ୍ରଦେଶ ରାଜ୍ୟର ପାନ୍ନା ଜିଲ୍ଲା ଭାବେ ସ୍ୱାଧୀନତା ପରେ ପରିଚିତ ହେଲା । ବୁନ୍ଦେଲଖଣ୍ଡ ଅଞ୍ଚଳ ଧୀନରେ ଥିବା ପାନ୍ନା ରାଜ୍ୟର ଆୟତନ 6724 ବର୍ଗ କିଲୋମିଟର ଏବଂ ଏଥିରେ 1,008ଟି ଗ୍ରାମ ରହିଥିଲା । ଏହାର ମୁଖ୍ୟ ସହର ପାନ୍ନା ଏହାର ରାଜଧାନୀ ଥିଲା । ଇତିହାସ ଏହି ଅଞ୍ଚଳରେ 1450 ମସିହାରେ ଏକ ରାଜ ଗଣ୍ଡ ଜନଜାତି ମୁଖ୍ୟଙ୍କଦ୍ୱାରା ଏକ ରାଜ୍ୟ ଗଠିତ ହୋଇଥିଲା । ଏହାର ପ୍ରାୟ 3 ଶତାବ୍ଦୀ ପରେ ପାନ୍ନା ସହରକୁ ବୁନ୍ଦେଲାର ରାଜପୁତ ମୁଖ୍ୟ ଛତ୍ରସାଲଙ୍କଦ୍ୱାରା ରାଜଧାନୀ ଘୋଷିତ ହେଇ ପାନ୍ନା ରାଜ୍ୟର ଅନୁସ୍ଥାନିକ ସ୍ଥାପନ ହେଲା । ଏହା ପୂର୍ବରୁ ଛତ୍ରସାଲ ମୋଗଲ ସମ୍ବ୍ରାଜ୍ୟ ବିରୁଦ୍ଧରେ ବିଦ୍ରୋହ କରି ଚାଲିଆସିଥିଲେ । ସେ ମରଠା ପେଶୱାଙ୍କ ସହିତ ସନ୍ଧି ସ୍ଥାପନ କରି ଏହି ରାଜ୍ୟ ସ୍ଥାପନ କରିପାରିଥିଲେ । ସେ ଏହା ପରେ 1680 ମସିହାରେ ମହୋବା ରାଜ୍ୟ ବିଜୟ କରି ତାଙ୍କ ରାଜ୍ୟରେ ମିଶେଇ ଦେବା ପରେ ବୁନ୍ଦେଳଖଣ୍ଡ ଅଞ୍ଚଳର ସର୍ବାଧିକ ଅଞ୍ଚଳକୁ ଶାସନ କରିଥିଲେ । 1732 ମସିହାରେ ଛତ୍ରସାଲଙ୍କ ମୃତ୍ୟୁ ପରେ ରାଜ୍ୟ ତିନି ଭାଗ ହେଇ ଏକ ଭାଗ ତାଙ୍କର ଜାମାତା ପେଶୱା ବାଜି ରାଓଙ୍କୁ ମିଳିଥିଲା । ଆଉ ଏକ ଭାଗ ପାନ୍ନାରେ ରାଜଧାନୀ ଥାଇ ତାଙ୍କର ଜେଷ୍ଠ ପୁତ୍ର ହାରଦେ ସାହଙ୍କୁ ମିଳିଲା । 19 ଶ ଶତାବ୍ଦୀର ପ୍ରାରମ୍ଭରେ ପାନ୍ନା ବ୍ରିଟିଶ ଅଧୀନ ରାଜକୀୟ ରାଜ୍ୟରେ ପରିଣତ ହେଲା । ଏହା ହାତରେ ନାଗଡ ଓ ସୋହାୱାଲ ରାଜ୍ୟ ମଧ୍ୟ ରହିଲା । ଏହାର ରାଜା ନିପତ ସିଂହ 1857 ସିପାହୀ ବିଦ୍ରୋହ ସମୟରେ ବ୍ରିଟିଶମାନଙ୍କୁ ସାହାଯ୍ୟ କରିଥିଲେ । ଏହାର ପ୍ରତିଦାନରେ ବ୍ରିଟିଶମାନେ ତାଙ୍କୁ ମହାରାଜା ଉପାଧି ପ୍ରଦାନ କରିଥିଲେ । . 1902 ମସିହାରେ ତତ୍କାଳୀନ ବ୍ରିଟିଶ ଭାଇସରାୟ ମହାରାଜା ମାଧୋ ସିଂହଙ୍କୁ ତାଙ୍କ କାକା ରାଓ ରାଜା ଖୁମାନ ସିଂହଙ୍କୁ ହତ୍ୟା କରିଥିବାର ଅଭିଯୋଗରେ ଦୋଷୀ ସାବ୍ୟସ୍ତ କରି ପ୍ରାଣଦଣ୍ଡ ଦେଇଥିଲେ । 1950 ମସିହା ଜାନୁଆରୀ 1 ତାରିଖ ଦିନ ମହାରାଜା ମହେନ୍ଦ୍ର ଯାଦୁବେନ୍ଦ୍ର ସିଂହ ଏହି ରାଜ୍ୟକୁ ସ୍ୱାଧୀନ ଭାରତୀୟ ରାଜ୍ୟ ସମୂହରେ ମିଶ୍ରଣ କରିଥିଲେ । ଏହା ପ୍ରଥମେ ତତ୍ କାଳୀନ ବିନ୍ଧ୍ୟ ପ୍ରଦେଶରେ ରହିବା ପରେ ନଭେମ୍ବର 1 , 1956ରୁ ପୁନର୍ଗଠନ ହେଇଥିବା ମଧ୍ୟପ୍ରଦେଶର ପାନ୍ନା ଜିଲ୍ଲା ଭାବରେ ରହିଲା । ଶାସକ ବୃନ୍ଦ ଶାସକମାନେ ବୁନ୍ଦେଲା ରାଜପୁତ ବଂଶର ଥିଲେ ଓ ବ୍ରିଟିଶ ଅଧୀନରେ 11 ତୋପ ସମ୍ମାନର ଅଧୀନତାରେ ଥିଲେ ।
ଟର୍କୋନାଜୋଲ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଟେରାଜୋଲ ଏକ ବେପାର ନାମ, ହେଉଛି ଏକ ଔଷଧ ଯାହା ଯୋନୀପଥ କବକ ସଂକ୍ରମଣ ପାଇଁ ବ୍ୟବହୃତ ହୁଏ  । ଏହି ରୋଗ ପାଇଁ ଏହା ଏକ ପ୍ରଥମ ଧାଡ଼ିର ଚିକିତ୍ସା । ଏହା ଯୋନି ଭିତରେ ଏକ ପ୍ରଲେପ ବା ଲୋସନ କିମ୍ବା ସପୋଜିଟୋରୀ ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁ, ପେଟ ଯନ୍ତ୍ରଣା ଏବଂ ଯନ୍ତ୍ରଣାଦାୟକ ଋତୁଶୂଳ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ନିର୍ଦ୍ଦିଷ୍ଟ କବକ କୋଷର ଆବରଣକୁ ନଷ୍ଟ କରି କାର୍ଯ୍ୟକ୍ଷମ ହୁଏ । ଏହାର ଅପେକ୍ଷାକୃତ ବ୍ୟାପକ କାର୍ଯ୍ୟକଳାପ ମଧ୍ୟ ଅଛି । ୧୯୮୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟର୍କୋନାଜୋଲ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏକ ଟ୍ୟୁବ ବା ଔଷଧ ନଳୀର ମୂଲ୍ୟ ପ୍ରାୟ ୨୦ ଡଲାର ।
ନ ଆମିନୋକାପ୍ରୋଇକ ଏସିଡ, ଏକ ବେପାର ନାମ ଆମିକର୍, ହେଉଛି ଏହା ଏକ ଔଷଧ ଯାହା କେତେକ ରକ୍ତସ୍ରାବ ଜନିତ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଫାଇବ୍ରିନୋଲାଇସିସ୍ କାରଣରୁ ରକ୍ତସ୍ରାବ ହୋଇପାରେ ଯେପରିକି ହୃତ୍‌ପିଣ୍ଡ ଅସ୍ତ୍ରୋପଚାର, ପ୍ଲାସେଣ୍ଟାଲ ଆବରପସନ, ଯକୃତ ସିରୋସିସ୍ ଏବଂ କର୍କଟ ରୋଗରେ; ଆଖି ଭିତରେ ରକ୍ତସ୍ରାବ ଏବଂ ବଂଶଗତ ହେମୋରାଜିକ୍ ଟେଲାଙ୍ଗିଏକ୍ଟାସିଆ  ଏହା ପାଟିରେ କିମ୍ବା ଇଞ୍ଜେକ୍ସନଦ୍ୱାରା ଶିରାରେ ଦିଆଯାଇପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ପେଟ ଯନ୍ତ୍ରଣା, ତରଳ ଝାଡ଼ା, ମୁଣ୍ଡ ବୁଲାଇବା, ଜ୍ୱର, ଅଣନିଶ୍ୱାସ, ମୁଣ୍ଡବିନ୍ଧା, ଫୁଲା ଏବଂ ଗଲୁ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମାଂସପେଶୀ ଭାଙ୍ଗିବା ଅନ୍ତର୍ଭୁକ୍ତ ହୋଇପାରେ । ସାଧାରଣତଃ ବୃକ୍-କ ଭିତରୁ ରକ୍ତସ୍ରାବ ହେଉଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ ନୁହେଁ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା କାର୍ବୋକ୍ସିଲିକ୍ ଏସିଡ‌ର ଏକ ରୂପ ଯାହା ଫାଇବ୍ରିନୋଲାଇସିସ୍ ହ୍ରାସ କରେ  ୧୯୫୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆମିନୋକାପ୍ରୋଇକ୍ ଏସିଡ୍ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଷ୍ଟ୍ରରେ ୨୦ ମିଗ୍ରାର ୧୫ଟି ବଟିକାର ମୂଲ୍ୟ ପ୍ରାୟ ୪୪ ଡଲାର ଅଟେ।
ପ୍ରଫୁଲ୍ଲ କୁମାର ପାଙ୍ଗୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପଟ୍ଟାଙ୍ଗି ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ପ୍ରଫୁଲ୍ଲ କୁମାର ପାଙ୍ଗୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଚଉକା ଛକା, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଗୟାଧର ଜେନା । କେ. ମୂରଲି କ୍ରୀଷ୍ଣା ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଦୀପକ ଜେନା ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଏବଂ ନୂତନ ମହାନ୍ତି । ପପୁ ପମ ପମ, ଲଭ୍‌ଲି, ଶ୍ରୀତମ ଦାସ, ସୁନୀତା ଗରବଡ଼ୁ, ପ୍ରଦ୍ୟୁମ୍ନ ଲେଙ୍କା, ପ୍ରିୟଙ୍କା ମହାପାତ୍ର, ଶକ୍ତି ବରାଳ, ସଲିଲ ମିତ୍ର, ବାବୁ ପ୍ରଧାନ, ହର ପଟ୍ଟନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସମ୍ବିତ ଆଚାର୍ଯ୍ୟ ନୂତନ ମହାନ୍ତି ପପୁ ପମ ପମ ଲଭ୍‌ଲି ଶ୍ରୀତମ ଦାସ ସୁନୀତା ଗରବଡ଼ୁ ପ୍ରଦ୍ୟୁମ୍ନ ଲେଙ୍କା ପ୍ରିୟଙ୍କା ମହାପାତ୍ର ଶକ୍ତି ବରାଳ ସଲିଲ ମିତ୍ର ବାବୁ ପ୍ରଧାନ ହର ପଟ୍ଟନାୟକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିଜାମ ଏବଂ ନିର୍ମଳ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଉଦିତ ନାରାୟଣ, ବିନୋଦ ରାଠୋଡ଼, ପାମେଲା ଜୈନ, ଅଞ୍ଜଳି ମିଶ୍ର, ଅଭିଜିତ ମଜୁମଦାର, ରିଙ୍କି, ଅନୁରାଧା ପଢ଼ୁୱାଲ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ପୁରସ୍କାର ଚଳଚ୍ଚିତ୍ର ଜଗତର ୩୮ତମ ବାର୍ଷିକ ଉତ୍ସବ ଓ ପ୍ରତିଭା ସମ୍ମାନ ୨୦୧୩ରେ ପପୁ ପମ ପମଙ୍କୁ ଏହି ଚଳଚ୍ଚିତ୍ର ପାଇଁ ଶ୍ରେଷ୍ଠ ହାସ୍ୟ ଅଭିନେତା ପୁରସ୍କାର ମିଳିଥିଲା ।
ପୁଷ୍ୟା ନକ୍ଷତ୍ର ଯୁକ୍ତ ପୂର୍ଣ୍ଣିମା ପଡ଼ୁଥିବା ଚାନ୍ଦ୍ରମାସକୁ ପୌଷ ବା ପୁଷ ମାସ କୁହାଯାଏ । ଏହାର ପୂର୍ବବର୍ତ୍ତୀ ମାସ ମାର୍ଗଶିର ଓ ପରବର୍ତ୍ତୀ ମାସ ମାଘ । ପୌଷ ଓ ଏହାର ପରବର୍ତ୍ତୀ ମାସ ମାଘ ଶୀତ ଋତୁ । ଏହା ଓଡ଼ିଆ ହିନ୍ଦୁମାନଙ୍କର ନବମ ଚାନ୍ଦ୍ରମାନ ମାସ। ଏଇ ମାସରେ ଯିଏ ମରିଥିବ, ସିଏ ତାଙ୍କ ସମ୍ପର୍କୀୟଙ୍କୁ ଭୂତ ହେଇ ହଇରାଣ କରିବ। ଏଇ ମାସରେ ବାହାଘର, ବ୍ରତଘର, ବାଣିଜ୍ୟ, ଗୃହ ପ୍ରତିଷ୍ଠା ଆଦି ଶୁଭକାର୍ଯ୍ୟ ଭାଙ୍ଗିଯାଏ।
ଫତେପୁର ସିକ୍ରି ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଆଗ୍ର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫତେପୁର ସିକ୍ରି ସହରର ମୋଟ ଜନସଂଖ୍ୟା ୨୮୭୫୪ ଅଟେ । ସେଥି ମଧ୍ୟରୁ ୫୩.୩୮% ଜଣ ପରୁଷ ହୋଇଥିବା ବେଳେ ୪୬.୬୨% ଜଣ ନାରୀ ଅଟନ୍ତି । ଫତେପୁର ସିକ୍ରିର ସାକ୍ଷରତା ହାର ୪୬.୩୮% ଅଟେ । ଏହା ଜାତୀୟ ହାରଠାରୁ ୧୮.୪୬% ପ୍ରତିଶତ କମ ଅଟେ । ସେଥିରୁ ୩୦.୩୪% ପ୍ରତିଶତ ପୁରୁଷ ଓ ୧୬.୦୪% ନାରୀ ଅଟନ୍ତି । ୧୮.୭୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଫତେପୁର ସିକ୍ରିର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୧୩ ଡିସେମ୍ବର ବର୍ଷର ୩୪୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୪୮ତମ  । ବର୍ଷ ଶେଷ ହେବା ପାଇଁ ଆଉ ୧୮ ଦିନ ବାକି ଅଛି ।
ସୟଦ ମୋଦୀ  ( ୧୯୬୨ -୧୯୮୮ ) ଜଣେ ଭାରତୀୟ ପ୍ରାକ୍ତନ ବେଡମିଣ୍ଟନ ଖେଳାଳି , ଯିଏ ୧୯୮୦ରୁ ୧୯୮୭ ମଧ୍ୟରେ ୮ ଥର ଭାରତୀୟ ଜାତୀୟ ଚମ୍ପିୟାନ ହୋଇଥିଲେ  । ସେ ଅନ୍ତର୍ଜାତିକ ଖେଳରେ ୧୯୮୨ କମନୱେଲଥ ଖେଳରେ ଶିଂଗଲ ଚମ୍ପିୟାନ ହେଇ ଭାରତ ପାଇଁ ସ୍ୱର୍ଣ୍ଣ ପଦକ ଆଣିଥିଲେ । ଏହା ବ୍ୟତୀତ ପୃଥିବୀର ବିଭିନ୍ନ ବଡ଼ ପ୍ରତିଯୋଗିତାରେ ମଧ୍ୟ ପଦକ ହାସଲ କରିଥିଲେ । ୧୯୮୮ ମସିହାରେ ସେ ମାତ୍ର ୨୬ ବର୍ଷ ବୟସ ହେଇଥିବା ବେଳେ ତାଙ୍କୁ ହତ୍ୟା କରାଯାଇଥିଲା । ଭାରତ ଏକ ପ୍ରତିଭାବାନ ଖେଳାଳିଙ୍କୁ ଅସମୟରେ ହରେଇଥିଲା । ଶିକ୍ଷା ଓ ପ୍ରାକ ଜୀବନୀ ସୟଦ ମୋଦୀଙ୍କ ପ୍ରକୃତ ନାମ ସୟଦ ମେହେଦି ଥିଲା , ପରେ ସେ ମୋଦୀ ଭାବରେ ପରିଚିତ ହେଲେ ।ସେ ସ୍କୁଲରେ ନାମ ଲେଖିବା ସମୟରେ ତାଙ୍କ ନାମ ଭୁଲରେ ମୋଦୀ ଲେଖାଯାଇଥିଲା । ସେଇ ମୋଦୀ ହିଁ ସବୁଦିନ ପାଇଁ ରହିଗଲା । ସେ ଉତ୍ତର ପ୍ରଦେଶର ଚଉରୀ ଚଉରି ପାଖରେ ଏକ ମଫସଲ ଗ୍ରାମରେ ଜନ୍ମ ହେଇଥିଲେ । ଛ ଭାଇ ଓ ଦୁଇ ଭଉଣୀଙ୍କ ସବୁଠୁ ସାନ ସୟଦ ପିଲା ଦିନରୁ ହିଁ ତାଙ୍କର ବେଡମିଣ୍ଟନ ଖେଳିବାର ପ୍ରତିଭା ପ୍ରଦର୍ଶନ କରିଥିଲେ । ପାଠ ପଢାରେ ସାଧାରଣ ଥିବା ମୋଦୀ କିନ୍ତୁ ଖେଳରେ ଅସାଧାରଣ ପ୍ରତିଭା ଦେଖାଉଥିଲେ ଓ ତାଙ୍କର ସୁନ୍ଦର ଚେହେରା , ଭଦ୍ର ବ୍ୟବହାର ପାଇଁ ଖୁବ ଲୋକପ୍ରିୟ ହେଇଥିଲେ । ତାଙ୍କର ସ୍କୁଲ ବେଡମିଣ୍ଟନ କୋଚ ସେହି ସମୟରୁ ହିଁ ମୋଦୀ ଜଣେ ବିଖ୍ୟାତ ଖେଳାଳି ହେଇପାରିବେ ବୋଲି ଭବିଷ୍ୟ ବାଣୀ କରିଥିଲେ । ଉପଲବ୍ଧି ସମୂହ ସୟଦ ପ୍ରକୃତରେ 14 ବର୍ଷ ବୟସରେ ଜାତୀୟ ଜୁନିୟର ବେଡମିଣ୍ଟନ ଚମ୍ପିୟାନ ହେଇ ନିଜ ପରିବାରକୁ ଗର୍ବିତ କରେଇଥିଲେ । ତତ୍ ପରେ ସୟଦ ଜାତୀୟ ବେଡମିଣ୍ଟନ ତାଲିମ ଶିବିରରେ ଜାତୀୟ କୋଚ ଦିପୁ ଘୋଷଙ୍କଠାରୁ ପ୍ରଶିକ୍ଷଣ ପ୍ରାପ୍ତ ହେଲେ । 1980ରେ ମୋଦୀ ମାତ୍ର 18 ବର୍ଷ ବୟସରେ ଭାରତୀୟ ଜାତୀୟ ବେଡମିଣ୍ଟନ ଚମ୍ପିୟାନ ହେବାର ଗୌରବ ଲାଭ କଲେ ।ଏହି କ୍ରମରେ ସେ ଦେଶର ସର୍ବ କନିଷ୍ଠ ଜାତୀୟ ଚମ୍ପିୟାନ । ଏହି ସଫଳତା ପରେ ସେ ଭାରତୀୟ ରେଳ ବିଭାଗରେ ବିକାଶ ଅଧିକାରୀ ହିସାବରେ କର୍ମନିଯୁକ୍ତି ପାଇଲେ । ଏହା ପରଠୁ ସୟଦ ଲଗାତାର 8 ବର୍ଷ ପାଇଁ ସେ ଜାତୀୟ ଚମ୍ପିୟାନ ହେବାର ବିରଳ କୃତି ଅର୍ଜନ କଲେ ।ଭାରତ ସରକାର ତାଙ୍କୁ ୧୯୮୧ରେ ଖେଳ ପାଇଁ ଦିଆଯାଉଥିବା ସେ ସମୟର ସର୍ବୋଛ ସମ୍ମାନଜନକ ଅର୍ଜୁନ ପୁରସ୍କାର ଦେଇଥିଲେ । ୧୯୮୨ ଏସୀୟ କ୍ରୀଡ଼ାରେ ସେ କାଂଷ୍ୟ ପଦକ ପାଇଥିଲେ ମଧ୍ୟ ସେହି ବର୍ଷ କମନୱେଲଥ ଖେଳରେ ବେଡମିଣ୍ଟନରେ ଭାରତ ପାଇଁ ସ୍ୱର୍ଣ୍ଣ ପଦକ ଜିତିଥିଲେ । ୧୯୮୨ରୁ ୧୯୮୭ ମଧ୍ୟରେ ସେ ଅଷ୍ଟ୍ରେଲିଆ , ଇଂଲଣ୍ଡ ସମେତ ବିଭିନ୍ନ ଜାଗାରେ ବହୁତ ଟୁର୍ଣାମେଣ୍ଟରେ ବିଜୟୀ ହେଇଥିଲେ । ବ୍ୟକ୍ତିଗତ ଜୀବନ ସୟଦ ତାଙ୍କ ବେଜିଂ ଗସ୍ତ ସମୟରେ ଯାଇଥିବା ଭାରତୀୟ ଦଳର ମହିଳା ସହଖେଳାଳି ଅମିତା କୁଲକର୍ଣୀଙ୍କ ସହ ପରିଚିତ ହେଇଥିଲେ । ଅମିତା ସମ୍ଭ୍ରାନ୍ତ ହିନ୍ଦୁ ପରିବାରର ଝିଅ ଥିଲେ ଓ ସୟଦ ସାଧାରଣ ମୁସୁଲିମ ଗ୍ରାମୀଣ ପରିବାରର ପୁଅ ଥିଲେ । ତଥାପି ସେମାନଙ୍କ ଭିତରେ ପ୍ରେମ ଗଢ଼ି ଉଠିଥିଲା ଓ ଉଭୟ ପରିବାରର ଆପତ୍ତି ସତ୍ତ୍ୱେ ସେମାନେ ବିବାହ ବନ୍ଧନରେ ବାନ୍ଧି ହେଇଥିଲେ । କିନ୍ତୁ ଏହି ବିବାହ ସଫଳ ହେଇ ନଥିଲା ଓ ଅମିତା ଜଣେ ସମ୍ଭ୍ରାନ୍ତ ରାଜ ବଂଶୀୟ ବ୍ୟକ୍ତି ସଞ୍ଜୟ ସିଂହଙ୍କ ସହ ପ୍ରେମରେ ପଡିଲେ ।ସେହି ୧୯୮୭ରୁ ସୟଦ ତାଙ୍କର ମାନସିକ ଅବସ୍ଥା ଯୋଗୁଁ ଆଉ ବେଡମିଣ୍ଟନରେ ଭଲ ପ୍ରଦର୍ଶନ ଦେଇ ପାରିଲେ ନାହି । ଶୟଦ ମୋଦୀଙ୍କ ହତ୍ୟା ଏହା ପରେ ପତି ପତ୍ନୀଙ୍କ ମଧ୍ୟରେ ବିବାଦ ସର୍ବଦା ଲାଗି ରହିଲା । ୧୯୮୮ରେ ସନ୍ଦେହଜନକ ପରିସ୍ଥିତିରେ ସୟଦଙ୍କୁ ଆତତାୟୀମାନେ ଗୁଳି କରି ମାରିଦେଇଥିଲେ । ଭାରତ ଜଣେ ଚମ୍ପିୟାନ ଖେଳାଳିଙ୍କୁ ଅସମୟରେ ହରେଇଲା । ପରବର୍ତ୍ତୀ ଘଟଣାବଳୀ ସ୍ମାରକୀ ସୟଦ ମୋଦୀଙ୍କ ପ୍ରତିଭାକୁ ସମ୍ମାନ ଦେଇ ପ୍ରତିବର୍ଷ ଲକ୍ଷ୍ନୋଠାରେ  ' ସୟଦ ମୋଦୀ ଅନ୍ତର୍ଜାତିକ ବେଡମିଣ୍ଟନ ଚେଲେଞ୍ଜ'  ନାମରେ ପ୍ରତିଯୋଗିତା ହୁଏ । ଏହି ଟୁର୍ଣାମେଣ୍ଟ ୨୦୦୯ ରେ ' ଗ୍ରାଣ୍ଡ ପ୍ରିକ୍ସ' ର ମାନ୍ୟତା ପାଇଲା ଓ ଭାରତ ସରକାରଙ୍କ ବେଡମିଣ୍ଟନ ଏସୋସିଏସନଦ୍ୱାରା ପରିଚାଳିତ ହେଇ ଆସୁଛି । ଭାରତୀୟ ରେଳ ବିଭାଗ ମଧ୍ୟ ତାଙ୍କ ସମ୍ମାନରେ ଗୋରଖପୁରଠାରେ ସୟଦ ମୋଦୀ ରେଳବାଇ ଷ୍ଟାଡିଅମ ପ୍ରତିଷ୍ଠା କରିଛନ୍ତି । ଚଳଚ୍ଚିତ୍ର ଅନୁଭବି ନିର୍ମାତା , ନିର୍ଦ୍ଦେଶକ ସ୍ୱର୍ଗତ ଦେବ ଆନନ୍ଦ ସୟଦ ମୋଦୀଙ୍କ ଜୀବନୀକୁ ଆଧାର କରି  ' ' ନାମକ ଫିଲ୍ମ ୧୯୯୧ରେ ନିର୍ମାଣ କରିଥିଲେ । ଏଥିରେ ମୁଖ୍ୟ ଭୂମିକାରେ ରମନ କପୁର ରହିଥିବା ବେଳେ ନାସିରୁଧ୍ହୀନ ସହ ରାଜନେତା ଭୂମିକା କରିଥିଲେ । ଚିତ୍ରଟି କିନ୍ତୁ ବ୍ୟବସାୟିକ ଦ୍ରୁଷ୍ଟିରୁ ଅସଫଳ ହେଇଥିଲା ।
ମାଧୁରୀ ବଡ଼ଥୱାଲ ଉତ୍ତରାଖଣ୍ଡ ରାଜ୍ୟର ଜଣେ ଭାରତୀୟ ଲୋକଗୀତ ଗାୟିକା । ଅଲ ଇଣ୍ଡିଆ ରେଡିଓରେ ସ୍ୱର ସଂଯୋଜନା କରିଥିବା ପ୍ରଥମ ମହିଳା ସେ । ଉତ୍ତର ପ୍ରଦେଶର ପ୍ରଥମ ମହିଳା ସଙ୍ଗୀତଜ୍ଞ ଭାବରେ ସେ ସଙ୍ଗୀତ ଶିକ୍ଷକ ଭାବରେ କାର୍ଯ୍ୟ କରିଥିଲେ । ୨୦୧୯ ମସିହାରେ ଆନ୍ତର୍ଜାତୀୟ ମହିଳା ଦିବସରେ ତାଙ୍କୁ ତତ୍‌କାଳୀନ ଭାରତୀୟ ରାଷ୍ଟ୍ରପତି ରାମନାଥ କୋବିନ୍ଦ ନାରୀ ଶକ୍ତି ପୁରସ୍କାର ପ୍ରଦାନ କରିଥିଲେ । କଳା କ୍ଷେତ୍ରରେ ଉଲ୍ଲେଖନୀୟ ଭୂମିକା ଯୋଗୁଁ ଭାରତ ସରକାର ତାଙ୍କୁ ୨୦୨୨ ମସିହାରେ ଚତୁର୍ଥ ଭାରତୀୟ ସର୍ବୋଚ୍ଚ ନାଗରିକ ପୁରସ୍କାର ସମ୍ମାନ ପଦ୍ମଶ୍ରୀ ପୁରସ୍କାର ପ୍ରଦାନ କରିଥିଲେ । ଜୀବନୀ ବଡ଼ଥୱାଲଙ୍କ ପିତା ଜଣେ ଗାୟକ ଏବଂ ଜଣେ ସୀତାର ବାଦକ ଥିଲେ । ସେ ସ୍ନାତକ କରି ସାରିବା ପରେ ଏକ ମହାବିଦ୍ୟାଳୟରେ ସଙ୍ଗୀତ ଶିକ୍ଷିକା ଭାବରେ ଅନେକ ବର୍ଷ କାମ କରିଥିଲେ । ଖାଲି ସମୟରେ ସେ ନାଜିବାବାଦରେ ଅଲ ଇଣ୍ଡିଆ ରେଡିଓ ପାଇଁ ସ୍ୱର ସଂଯୋଜନା କରୁଥିଲେ । ସେ ଉତ୍ତରାଖଣ୍ଡର ଲୋକ ଗୀତ ତଥା ସଂଗୀତ ପ୍ରତି ଆକର୍ଷିତ ଥିଲେ, ଫଳରେ ରେଡିଓରେ  'ଧରୋହର'  ନାମକ ଏକ କାର୍ଯ୍ୟକ୍ରମ ଆରମ୍ଭ କରିଥିଲେ । ଏହି କାର୍ଯ୍ୟକ୍ରମଟି ଉତ୍ତରାଖଣ୍ଡର ଐତିହ୍ୟ ଓ ଲୋକଗୀତକୁ ନେଇ ସୃଷ୍ଟି ହୋଇଥିଲା । ଉତ୍ତରାଖଣ୍ଡରେ ବ୍ୟବହୃତ ହୋଇଥିବା ପ୍ରତ୍ୟେକ ବାଦ୍ୟଯନ୍ତ୍ର ବାବଦରେ ତାଙ୍କର ଜ୍ଞାନ ଥିଲା । ସେ ଅନ୍ୟ ସଙ୍ଗୀତଜ୍ଞ ମାନଙ୍କୁ ଗୀତ ରେକର୍ଡ଼ କରିବାରେ ସାହାଯ୍ୟ କରନ୍ତି । ଜଣେ ଶିକ୍ଷିକା ଭାବରେ ଶିକ୍ଷାଦାନ କରିଥିବା ଶହ ଶହ ଲୋକଙ୍କ ମଧ୍ୟରେ ସଙ୍ଗୀତକୁ ବୃତ୍ତି ଭାବରେ ବାଛିବାକୁ ସେ ଅନେକଙ୍କୁ ପ୍ରେରଣା ଦେଇଛନ୍ତି । ସେ ତାଙ୍କ ସାଥୀ ଗରୱାଲୀ ଗାୟକ ନରେନ୍ଦ୍ର ସିଂ ନେଗିଙ୍କ ସହ ଗୀତ ଗାଇଛନ୍ତି । ସଙ୍ଗୀତ ପ୍ରସାରଣ ଓ ଶିକ୍ଷାଦାନ ପାଇଁ ତାଙ୍କର ଷାଠିଏ ବର୍ଷର ପରିଶ୍ରମକୁ ସମ୍ମାନ ଜଣାଇ ଭାରତର ରାଷ୍ଟ୍ରପତି ରାମ ନାଥ କୋବିନ୍ଦଙ୍କଦ୍ୱାରା ତାଙ୍କୁନାରୀ ଶକ୍ତି ପୁରସ୍କର ଦିଆଯାଇଥିଲା, ଯାହାଫଳରେ ଲୋକଲୋଚନକୁ ଆସିଥିଲେ ଏବଂ ତାଙ୍କ କାମ ସ୍ୱୀକୃତି ମିଳିଥିଲା । ଲୋକ ଗୀତ ତଥା ଲୋକ ସଙ୍ଗୀତ ସଂରକ୍ଷଣ ପାଇଁ ସେ ତାଙ୍କ ଜୀବନକୁ ଉତ୍ସର୍ଗ କରିଥିବା କଥା ଉଲ୍ଲେଖ କରାଯାଇଥିଲା ।
ଲିନେଜୋଲିଡ  (ଇଂରାଜୀ ଭାଷାରେ ) ଏକ ଆଣ୍ଟିବାୟୋଟିକ   ଯାହା ଅନ୍ୟାନ୍ୟ ଆଣ୍ଟିବାୟୋଟିକ ପ୍ରତିରୋଧୀ   ଗ୍ରାମ ପଜିଟିଭ ଜୀବାଣୁ  ସଂକ୍ରମଣରେ   ଦିଆଯାଏ  । ସ୍ଟ୍ରେପ୍ଟୋକୋକାଇ  , ଭାଙ୍କୋମାଇସିନ ରେଜିସ୍ଟାଣ୍ଟ ଏଣ୍ଟେରୋକୋକାଇ  ( - ବା ) ଓ ମେଥିସିଲିନ ରେଜିସ୍ଟାଣ୍ଟ ସ୍ଟାଫିଲୋକୋକାଇ  ( - ବା ) ଇତ୍ୟାଦି ଗ୍ରାମ ପଜିଟିଭ ଜୀବାଣୁମାନଙ୍କ ନିମନ୍ତେ ଲିନେଜୋଲିଡ ଦିଆଯାଏ  । ମୂଖ୍ୟତଃ ଚର୍ମ ସଂକ୍ରମଣ ଓ ନିମୋନିଆ ରୋଗରେ ଦିଆଯିବା ସ‌ହିତ ଔଷଧ ପ୍ରତିରୋଧୀ ଯକ୍ଷ୍ମା   ତ‌ଥା ଅନ୍ୟାନ୍ୟ ଅନେକ ସଂକ୍ରମଣରେ ଏହି ଔଷଧ ଦିଆଯାଏ । ଏହା ପାଟିରେ ଓ ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । 2-ଅକ୍‌ସାଜୋଲିଡୋନ   ଶ୍ରେଣୀର ଏହା ଏକ ଔଷଧ । ସ୍ୱଳ୍ପ କାଳୀନ ଭିତ୍ତିରେ ଲିନେଜୋଲିଡ ଏକ ଅପେକ୍ଷାକୃତ ନିରାପଦ ଆଣ୍ଟିବାୟୋଟିକ । ଏହା ସବୁ ବୟସର ଲୋକଙ୍କୁ ଓ ଯକୃତ ରୋଗ   ତ‌ଥା ବୃକ୍‌କ ରୋଗ   ଥିଲେ ମଧ୍ୟ ବ୍ୟବ‌ହାର କରିହୁଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ତରଳ ଝାଡ଼ା, ରାସ୍ ଓ ଅଇ ଇତ୍ୟାଦି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ସେରୋଟୋନିନ ସିଣ୍ଡ୍ରୋମ, ଅସ୍ଥିମଜ୍ଜା ଦମନ   ଓ ଲାକ୍ଟିକ ଏସିଡୋସିସ   ହୁଏ ବିଶେଷତଃ ୨ ସପ୍ତାହରୁ ଅଧିକ ସମୟ ଧରି ଏହା ବ୍ୟବ‌ହାର କଲେ । ଏହାଠାରୁ ଅଧିକ ବ୍ୟବ‌ହାର କଲେ କେମୋଥେରାପି ଜନିତ ନିଉରୋପାଥି   ହୁଏ ବିଶେଷତଃ ଅପଟିକ ସ୍ନାୟୁ ନଷ୍ଟ   ହୋଇଯାଏ । ଲିନେଜୋଲିଡ ଏକ ପ୍ରୋଟିନ ପ୍ରସ୍ତୁତି ବାଧାକାରୀ   ଯାହା ଜୀବାଣୁର ଜୈବ ପ୍ରୋଟିନ ପ୍ରସ୍ତୁତିର   ଶକ୍ତିକୁ ପ୍ରଭାବିତ କରେ । ଏହା ବୃଦ୍ଧି ନିବାରଣକାରୀ   ବା ଜୀବାଣୁ ମୃତ୍ୟୁକାରୀ   ହୋଇପାରେ । ଅନେକ ଆଣ୍ଟିବାୟୋଟିକ ଏହିଭଳି କାମ କରୁଥିଲେ ମଧ୍ୟ ଲିନେଜୋଲିଡର ଏହ ବିଶେଷ କାର୍ଯ୍ୟବିଧି   ଅଛି ଯଦ୍ୱାରା ଏହା ପ୍ରୋଟିନ ତିଆରିର ମଧ୍ୟବର୍ତ୍ତୀ ପଦକ୍ଷେପରେ ବାଧା ନ ଦେଇ ଆରମ୍ଭରୁ ବାଧା ସୃଷ୍ଟି କରେ । ସନ ୨୦୧୪ ସୁଦ୍ଧା ଏହାର ଜୀବାଣୁ ଅବରୋଧ   କମ୍ ଅଛି । ଲିନେଜୋଲିଡ ସନ ୧୯୯୦ରେ ଆବିଷ୍କୃତ ହୋଇ ସନ ୨୦୦୦ରେ ସ୍ୱୀକୃତିପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ପ୍ରାୟ ୨.୯୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଦିନ ଡୋଜର ମୂଲ୍ୟ ସନ ୨୦୧୬ରେ ୧୩.୭୯ ଥିଲା । ଏହି ଔଷଧ ଶିରାଭ୍ୟନ୍ତର ଇଞ୍ଜେକସନ ଦେବା ପରେ ପାଟିରେ ଦେବାରୁ ଅନ୍ୟାନ୍ୟ ଔଷଧ ଯେପରିକି ଭାଙ୍କୋମାଇସିନ ଅପେକ୍ଷା ଖର୍ଚ୍ଚ କମ ହୁଏ ।
ମନୋଜ ବାଜପେୟୀ  (ଜନ୍ମ: ୨୩ ଅପ୍ରେଲ ୧୯୬୯), ଜଣେ ଭାରତୀୟ କଥାଚିତ୍ର ଅଭିନେତା ଯିଏକି ମୁଖ୍ୟତଃ ହିନ୍ଦୀ କଥାଚିତ୍ର ଜଗତରେ କାର୍ଯ୍ୟ କରନ୍ତି ଏବଂ ତେଲୁଗୁ ଓ ତାମିଲ କଥାଚିତ୍ର ଜଗତରେ ମଧ୍ୟ ଅଭିନୟ କରିଛନ୍ତି  । ସେ ଏବେଯାଏଁ ଦୁଇଟି ଜାତୀୟ ଚଳଚ୍ଚିତ୍ର ପୁରସ୍କାର ଏବଂ ଚାରୋଟି ଫିଲ୍ମ‌ଫେୟାର ପୁରସ୍କାର ପାଇଛନ୍ତି । ମନୋଜ ବିହାରର ନରକଟିଆଗଞ୍ଜର ବେଲ‌ୱା ନାମକ ଏକ ଛୋଟ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ପିଲାଦିନୁ ଅଭିନେତା ହେବାର ଲକ୍ଷ୍ୟ ରଖିଥିଲେ । ସେ ୧୭ ବର୍ଷର ହୋଇଥିବାବେଳେ ଦିଲ୍ଲୀ ଚାଲିଯାଇଥିଲେ ଏବଂ ସେଠାରେ ଜାତୀୟ କଳା ସ୍କୁଲରେ ନାମ ଲେଖାଇବା ପାଇଁ ଆବେଦନ କରିଥିଲେ, ମାତ୍ର ୩ଥର ଆବେଦନ ପରେ ମଧ୍ୟ ତାଙ୍କୁ ନାମ ଲେଖାଇବାର ସ୍ୱୀକୃତି ମିଳିପାରିନଥିଲା । ସେ କଲେଜରେ ପଢ଼ୁଥିବାବେଳେ ଥିଏଟରରେ କାମ କରିବା ଜାରି ରଖିଥିଲେ । ଏହାପରେ ସେ ୪ର୍ଥ ଥର ପାଇଁ ପୁଣି ଜାତୀୟ କଳା ସ୍କୁଲରେ ଆବେଦନ କରିଥିଲେ ଏବଂ ସେଠାରେ ସେ ଜଣେ ପ୍ରଶିକ୍ଷକ ଭାବରେ ନିଯୁକ୍ତି ପାଇଥିଲେ । ୧୯୯୪ ମସିହାରେ ମନୋଜ ଚଳଚ୍ଚିତ୍ରରେ କାମ କରିବାର ସୁଯୋଗ ପାଇଥିଲେ । ସେ ୧୯୯୪ରେ ଶେଖର କପୁରଙ୍କର ଚଳଚ୍ଚିତ୍ର ଦ୍ରୋହକାଳରେ ଏକ ଡାକୁ ଭୂମିକାରେ ମାତ୍ର ଗୋଟିଏ ମିନିଟ୍‌ର ଅଭିନୟ କରିଥିଲେ । ଏହାପରେ ସେ ଏହିଭଳି କିଛି ଛୋଟମୋଟ ଭୂମିକାରେ ଅଭିନୟ କରିଥିଲେ, ଯେଉଁଥିରେ ତାଙ୍କର ଅଭିନୟ କାହାର ନ‌ଜରକୁ ଆସିନଥିଲା । ୧୯୯୮ ମସିହାରେ ରାମ ଗୋପାଳ ବର୍ମାଙ୍କ ଅପରାଧୀ ଭିତ୍ତିକ ଚଳଚ୍ଚିତ୍ର ସତ୍ୟାରେ ଜଣେ ଗୁଣ୍ଡା ଭିକୁ ମାଃତ୍ରେ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ତାଙ୍କୁ ବଡ଼ ସଫଳତା ଆଣିଦେଇଥିଲା । ଏହି ଚଳଚ୍ଚିତ୍ର ପାଇଁ ମନୋଜଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ସ‌ହକାରୀ ଅଭିନେତା ଓ ଫିଲ୍ମ‌ଫେୟାରରେ ସମୀକ୍ଷକଙ୍କ ପସନ୍ଦର ଶ୍ରେଷ୍ଠ ଅହଭିନେତା ପୁରସ୍କାର ମିଳିଥିଲା । ଏହାପରେ ସେ ୧୯୯୯ ମସିହାରେ ଖୁନ୍ ଓ ଶୁଲ୍ ଚଳଚ୍ଚିତ୍ରରେ ଅଭିନୟ କରିଥିଲେ । ପରିବର୍ତ୍ତୀ ସମୟରେ ମନୋଜ ୨ୟ ଥର ପାଇଁ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ନାୟକ ଫିଲ୍ମ‌ଫେୟାର ପୁରସ୍କାର ପାଇଥିଲେ । ପରେ ସେ ୨୦୦୧ ମସିହାରେ ଜୁବେଇଦାରେ ଦୁଇଜଣ ପତ୍ନୀ ଥିବା ଜଣେ ରାଜକୁମାର ଭୂମିକାରେ ଅଭିନୟ କରିଥିଲେ, ଅକ୍ସରେ ଜଣେ ନିୟମିତ ହତ୍ୟାକାରୀ ଏବଂ ୨୦୦୨ର କଥାଚିତ୍ର ରୋଡ୍‌ରେ ଜଣେ ମାନସିକ ବିକାର ଗ୍ରସ୍ତ ହତ୍ୟାକାରୀ ଭୂମିକା ଅଭିନୟ କରିଥିଲେ । ୨୦୦୩ରେ ମନୋଜ ପିଞ୍ଜାର ଚଳଚ୍ଚିତ୍ର ପାଇଁ ଜାତୀୟ ଚଳଚ୍ଚିତ୍ର ପୁରସ୍କାରରେ ଏକ ସ୍ୱତନ୍ତ୍ର ପୁରସ୍କାର ପାଇଥିଲେ । ଏହାପରେ ତାଙ୍କର କିଛି ଚଳଚ୍ଚିତ୍ର ସେତେଟା ସଫଳ ହୋଇନଥିଲା ଏବଂ ପୁଣିଥରେ ତାଙ୍କର ଅଭିନୀତ ଭୂମିକା କାହାର ଧ୍ୟାନରେ ଆସିନଥିଲା । ପରିବର୍ତ୍ତୀ ସମୟରେ ୨୦୧୦ରେ ସେ ରାଜନୀତି ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ ଏହି ଚଳଚ୍ଚିତ୍ରଟି ଅନେକ ପସନ୍ଦ କରିଥିଲେ । ୨୦୧୨ରେ ମନୋଜ ହତ୍ୟାଭିତ୍ତକ ଚଳଚ୍ଚିତ୍ର ଗ୍ୟାଙ୍ଗ୍‌ସ୍ ଅଫ୍ ୱାସେପୁରରେ ସରଦାର ଖାନ୍ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି କାନ୍ସ ପୁରସ୍କାର ଉତ୍ସବରେ ପ୍ରଦର୍ଶିତ ହୋଇଥିଲା ଏବଂ ଫିଲ୍ମ‌ଫେୟାରରେ ଶ୍ରେଷ୍ଠ ଚଳଚ୍ଚିତ୍ର ଭାବରେ ମନୋନୀତ ହୋଇଥିଲା । ଏହାପରେ ୨୦୧୨ରେ ଚକ୍ରବ୍ୟହରେ ଜଣେ ନ‌କ୍ସଲପନ୍ଥୀ, ୨୦୧୩ରେ ସ୍ଫେଶାଲ ୨୬ରେ ସିବିଆଇ ଅଧିକାରୀ ଆଦି ଭୂମିକାରେ ଅଭିନୟ କରିଥିଲେ । ୨୦୧୬ ମସିହାରେ ହଂସଲ ମେହେଟ୍ଟାଙ୍କ ନିର୍ଦ୍ଦେଶିତ ଏକ ଆତ୍ମଜୀବନି ଉପରେ ଆଧାରିତ ଚଳଚ୍ଚିତ୍ର ଅଲିଗଡ଼ରେ ପ୍ରଫେସର ରାମଚନ୍ଦ୍ର ସିରାସଙ୍କ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ଫିଲ୍ମ‌ଫେୟାରରେ ୩ୟ ଥର ପାଇଁ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ନାୟକ ପୁରସ୍କାର ପାଇଥିଲେ ଏବଂ ୨୦୧୬ ଏସିଆ ପେସିଫିକ୍ ସ୍କ୍ରୀ ପୁରସ୍କାରରେ ଶ୍ରେଷ୍ଠ ନାୟକ ପୁରସ୍କାର ପାଇଥିଲେ । ମନୋଜ ହିନ୍ଦୀ କଥାଚିତ୍ର ବ୍ୟତୀତ ତେଲୁଗୁ, ତାମିଲ ଆଦି କଥାଚିତ୍ରରେ ଖଳନାୟକ, ସ‌ହକାରୀ ଅଭିନେତା ଆଦି ଭୂମିକାରେ ଅଭିନୟ କରିଛନ୍ତି ।
ମିତାଲି ମଧୁମିତା ଭାରତୀୟ ସେନାର ପ୍ରଥମ ମହିଳା ଅଧିକାରୀ ଯିଏକି ଗ୍ୟାଲେଣ୍ଟ୍ରି ପୁରସ୍କାର ପାଇଛନ୍ତି । ୨୬ ଫେବୃଆରୀ ୨୦୧୦ ମସିହାରେ ଆଫଗାନିସ୍ତାନର କାବୁଲରେ ଆତଙ୍କବାଦୀଙ୍କଦ୍ୱାରା ଭାରତୀୟ ଦୂତାବାସ ଉପରେ ହୋଇଥିବା ଆକ୍ରମଣରେ ଦେଖାଯାଇଥିବା ଆଦର୍ଶ ସାହସ ପାଇଁ କର୍ଣ୍ଣେଲ ମିତାଲି ମଧୁମିତା ୨୦୧୧ ମସିହାରେ ସେନା ପଦକ ପାଇଥିଲେ । ଯେତେବେଳେ ଜଣେ ମେଜର ଥିଲେ ଜାମ୍ମୁ-କାଶ୍ମୀର ଏବଂ ଭାରତର ଉତ୍ତର-ପୂର୍ବ ରାଜ୍ୟଗୁଡ଼ିକର ବିଭିନ୍ନ ସେନା ଅପରେସନ୍‌ରେ ସେ ଜଡ଼ିତ ଥିଲେ । କର୍ଣ୍ଣେଲ ମଧୁମିତା ଆକ୍ରମଣରେ ଆସିଥିବା ଭାରତୀୟ ଦୂତାବାସକୁ ଯାଇ ଅନେକ ଆହତ ସାଧାରଣ ନାଗରିକ ଏବଂ ସେନା କର୍ମଚାରୀଙ୍କୁ ଆବର୍ଜନାରୁ ଉଦ୍ଧାର କରିଥିଲେ । ୨୦୧୦ ମସିହାରେ କାବୁଲ ଦୂତାବାସ ଆକ୍ରମଣରେ ୭ ଜଣ ଭାରତୀୟଙ୍କ ସମେତ ପ୍ରାୟ ୧୯ ଜଣ ଲୋକଙ୍କର ମୃତ୍ୟୁ ହୋଇଥିଲା । ସେନାରେ ରହିବା ପାଇଁ ସେନା ବୃତ୍ତି ଏବଂ ଆଇନଗତ ଯୁଦ୍ଧ ମଧୁମିତା ୨୦୦୦ ମସିହାରେ ଏକ ସ୍ୱଳ୍ପ ସେବା ଆୟୋଗରେ ସେନା ଭାବରେ ଯୋଗ ଦେଇଥିଲେ । ସେ ଆର୍ମି ଏଜୁକେସନ କର୍ପସର ଏକ ଅଂଶ ଥିଲେ ଏବଂ ସେନାର ଇଂରାଜୀ ଭାଷା ତାଲିମ କାର୍ଯ୍ୟକ୍ରମର ଏକ ଅଂଶ ଭାବରେ ଆଫଗାନିସ୍ତାନର କାବୁଲରେ କାର୍ଯ୍ୟ କରିଥିଲେ । ମଧୁମିତାଙ୍କୁ ଜାମ୍ମୁ-କାଶ୍ମୀର ଏବଂ ଭାରତର ଉତ୍ତର-ପୂର୍ବ ଭଳି ସମ୍ବେଦନଶୀଳ ଅଞ୍ଚଳକୁ ମଧ୍ୟ ପଠାଯାଇଥିଲା । ମଧୁମିତା, ଜଣେ ସର୍ଟ ସର୍ଭିସ କମିଶନ ଅଧିକାରୀ ହୋଇ ସେନାକୁ ସ୍ଥାୟୀ ଆୟୋଗ ପାଇଁ ଅନୁରୋଧ କରିଥିଲେ କିନ୍ତୁ ପ୍ରତିରକ୍ଷା ମନ୍ତ୍ରଣାଳୟ ତାଙ୍କ ଅନୁରୋଧକୁ ଗ୍ରହଣ କରିବାକୁ ମନା କରିଦେଇଥିଲେ । ମାର୍ଚ୍ଚ ୨୦୧୪ ମସିହାରେ ସେ ସଶସ୍ତ୍ର ବାହିନୀ ନ୍ୟାୟାଧିକରଣର ପ୍ରତିରକ୍ଷା ମନ୍ତ୍ରଣାଳୟର ନିଷ୍ପତ୍ତିକୁ ଚ୍ୟାଲେଞ୍ଜ କରିଥିଲେ । ୨୦୧୬ ମସିହାରେ ଭାରତର ସର୍ବୋଚ୍ଚ ନ୍ୟାୟାଳୟ ତାଙ୍କୁ ଭାରତୀୟ ସେନାରେ ସ୍ଥାୟୀ ଆୟୋଗ ପ୍ରଦାନ କରିବାକୁ ପ୍ରତିରକ୍ଷା ମନ୍ତ୍ରଣାଳୟର ଆବେଦନକୁ ପ୍ରତ୍ୟାଖ୍ୟାନ କରିଥିଲେ । ସେ ବର୍ତ୍ତମାନ ଛତିଶଗଡର ଅମ୍ବିକାପୁର ସୈନିକ ବିଦ୍ୟାଳୟର ପ୍ରଧାନ ଶିକ୍ଷକ ଭାବରେ ନିଯୁକ୍ତ ହୋଇଛନ୍ତି ।
ବନ୍ତଳା, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୨୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଅଲ ଇଣ୍ଡିଆ ରେଡ଼ିଓ  ( , ସରକାରୀ ଭାବେ ଆକାଶବାଣୀ ନାମରେ ପରିଚିତ, ଅର୍ଥ ଆକାଶର ବାଣୀ), ଭାରତର ଜାତୀୟ ଆଞ୍ଚଳିକ ରେଡ଼ିଓ ପ୍ରସାରଣ ସେବା ଓ ପ୍ରସାର ଭାରତୀର ଏକ ଅଂଶ  । ୧୯୩୦ରେ ସ୍ଥାପିତ ଏହି ସଂସ୍ଥା ପ୍ରସାର ଭାରତୀର ଟେଲିଭିଜନ ପ୍ରସାରଣ ସେବା ଦୂରଦର୍ଶନର ଏକ ସହଯୋଗୀ ଅନୁଷ୍ଠାନ । ଅଲ ଇଣ୍ଡିଆ ରେଡ଼ିଓ ପୃଥିବୀର ବିଶାଳତମ ରେଡ଼ିଓ ପ୍ରସାରଣ ସେବାମାନଙ୍କ ମଧ୍ୟରୁ ଅନ୍ୟତମ । ଏହାର ମୁଖ୍ୟ କାର୍ଯ୍ୟାଳୟ ନୂଆ ଦିଲ୍ଲୀଠାରେ ଆକାଶବାଣୀ ଭବନରେ ଅବସ୍ଥାପିତ ଯେଉଁଠାରେ ଆକାଶବାଣୀର ନାଟକ ଓ ଏଫଏମ ବିଭାଗ ଏବଂ ଜାତୀୟ ସେବାର କାର୍ଯ୍ୟକ୍ରମମାନ ହୋଇଥାଏ । ଆଞ୍ଚଳିକ ସେବା ସମଗ୍ର ଦେଶରେ ବର୍ତ୍ତମାନ ୪୦୦ରୁ ଉର୍ଦ୍ଧ୍ୱ ଆକାଶବାଣୀ କେନ୍ଦ୍ର ରହିଛି । ସେସବୁକୁ ମୁଖ୍ୟତଃ ତିନି ଶ୍ରେଣୀରେ ବିଭକ୍ତ କରାଯାଇପାରେ: ରାଷ୍ଟ୍ରୀୟ ପ୍ରସାରଣ, ଆଞ୍ଚଳିକ ପ୍ରସାରଣ ତଥା ଏଫଏମ ପ୍ରସାରଣ ସେବା । ପ୍ରତ୍ୟେକ ରାଜ୍ୟରେ ପ୍ରାୟ ନିଜସ୍ୱ ମୁଖ୍ୟ ଭାଷାରେ ପ୍ରସାରଣ କରାଯାଉଥାଏ । ଓଡ଼ିଶାରେ ଓଡ଼ିଆ ଆନ୍ଧ୍ରରେ ତେଲୁଗୁ, ପଶ୍ଚିମବଙ୍ଗରେ ବଙ୍ଗଳା, ମହାରାଷ୍ଟ୍ରରେ ମରାଠୀ ଓ ଗୁଜରାଟରେ ଗୁଜରାଟୀ ଭାଷାରେ ପ୍ରସାରଣ ହୋଇଥାଏ । ଓଡ଼ିଶାରେ ବର୍ତ୍ତମାନ ସୁଦ୍ଧା ୧୩ଟି ରେଡ଼ିଓ ଷ୍ଟେସନ ରହିଛି । କଟକଠାରେ ମୁଖ୍ୟ ପ୍ରସାରଣ କେନ୍ଦ୍ର ରହିଛି - ଯାହାକୁ କ୍ୟାପିଟାଲ ଷ୍ଟେସନ ବୋଲି ମଧ୍ୟ କୁହାଯାଏ । ସମଗ୍ର ରାଜ୍ୟ ପାଇଁ ଆଞ୍ଚଳିକ ସମ୍ବାଦ ପ୍ରସାରଣ ଏହିଠାରୁ କରାଯାଏ। ଏହାଛଡ଼ା ସମ୍ବଲପୁର ଏବଂ ଜୟପୁରରେ ମଧ୍ୟ ଆଞ୍ଚଳିକ ବା ପ୍ରାଥମିକ ଚ୍ୟାନେଲ ରହିଛି। କଟକଠାରେ ୧୯୪୮ରେ ଏହି କେନ୍ଦ୍ର ସ୍ଥାପିତ ହେଇଥିବା ବେଳେ ସମ୍ବଲପୁର ଓ ଜୟପୁରରେ ଏହା ୧୯୬୩ ତଥା ୧୯୬୪ ମସିହାରେ ସ୍ଥାପିତ ହୋଇଛି । ସମ୍ବଲପୁର କେନ୍ଦ୍ର ଓଡ଼ିଆ ଛଡ଼ା ସମ୍ବଲପୁର ଅଞ୍ଚଳର ଭାଷାରେ ମଧ୍ୟ ପ୍ରସାରଣ କରିଥାଏ । ଆକାଶବାଣୀ ଜୟପୁର କେନ୍ଦ୍ର ଓଡ଼ିଆ ବ୍ୟତୀତ ଦେଶିଆ, କନ୍ଧ ତଥା ସଉରା ଆଦି ଆଞ୍ଚଳିକ ଭାଷାରେ ମଧ୍ୟ ପ୍ରସାରଣ କରିଥାଏ । ଓଡ଼ିଶାର ବଲାଙ୍ଗୀର, ବ୍ରହ୍ମପୁର, ବାରିପଦା, ଭବାନୀପାଟଣା, ପୁରୀ, ଜୋରନ୍ଦା, କେଉଁଝର ଓ ରାଉରକେଲାଠାରେ ମଧ୍ୟ ଆକାଶବାଣୀର କେନ୍ଦ୍ରମାନ ଖୋଲାଯାଇଛି । ଆକାଶବାଣୀ ଜୟପୁର: ଜୁନ୍ ୨୮, ୧୯୬୪ରେ ପ୍ରତିଷ୍ଠିତ । କେନ୍ଦ୍ରର ପ୍ରସାରଣ ମିଡିଅମ୍ ବେଭ୍ରେ ୨୦୪.୫ ମିଟର ତଥା ୧୪୬୭ କିଲୋହର୍ଜ୍ ଯୋଗେ ପ୍ରସାରିତ ହେଉଥିବା ବେଳେ ସମଗ୍ର ଓଡ଼ିଶାର ଏକମାତ୍ର ଷର୍ଟବେଭ୍ ଷ୍ଟେସନ୍ ଭାବରେ ସକାଳ ଓ ସାନ୍ଧ୍ୟ ଅଧିବେଶନ ୬୦ ମିଟର୍ ତଥା ୫୦୪୦ କିଲୋହର୍ଜ ଏବଂ ଦିନବେଳେ (ସକାଳ ୧୦ରୁ ଅପରାହ୍ଣ ୫ ମଧ୍ୟରେ) ୪୯ ମିଟର ତଥା ୬୦୫୦ କିଲୋହର୍ଜ୍ ଯୋଗେ ପ୍ରସାରଣ କରୁଛି  । ଏହାଛଡା କେନ୍ଦ୍ରର ଏଫ୍ ଏମ୍ ପ୍ରସାରଣ ମଧ୍ୟ ୧୦୨ ମେଗାହର୍ଜରେ ଉପଲବ୍ଧ ହେଉଛି ।
ପୁରଣପୁର ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ପିଲି‌‌ଭିତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୁରଣପୁର ୨୮.୫୧୨୮ ଉତ୍ତର ଅକ୍ଷାଂଶ ଓ ୮୦.୧୪୮୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁରଣପୁର ସହରର ମୋଟ ଜନସଂଖ୍ୟା ୩୭୧୯୩ ଅଟେ । ସେଥି ମଧ୍ୟରୁ ୫୨.୩୯% ଜଣ ପରୁଷ ହୋଇଥିବା ବେଳେ ୪୭.୬୧% ଜଣ ନାରୀ ଅଟନ୍ତି । ପୁରଣପୁରର ସାକ୍ଷରତା ହାର ୫୩.୮୭% ଅଟେ । ଏହା ଜାତୀୟ ହାରଠାରୁ ୧୦.୯୭% ପ୍ରତିଶତ ଅଧିକ ଅଟେ । ସେଥିରୁ ୩୨.୧୨% ପ୍ରତିଶତ ପୁରୁଷ ଓ ୨୧.୭୫% ନାରୀ ଅଟନ୍ତି । ୧୫.୦୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପୁରଣପୁରର ସରକାରୀ ଭାଷା ଅଟେ ।
ଧାନମୋଣ୍ଡି ହ୍ରଦ ବଙ୍ଗଳାଦେଶର ଏକ ହ୍ରଦ । ଏହି ହ୍ରଦଟି ଢାକା ଅଞ୍ଚଳରେ ଧାନମୋଣ୍ଡିରେ ଅବସ୍ଥିତ । ଏହି ହ୍ରଦଟି କରବାନ ବଜାର ଏବଂ ତୁରାଗ ନ‌ଦୀକୁ ସଂଯୋଗ କରୁଥିବା ଏକ କେନାଲରୁ ସୃଷ୍ଟି ହୋଇଥିଲା । ଅବସ୍ଥିତି ଏହି ହ୍ରଦଟି ବାଂଲାଦେଶର ଢାକାରେ ଏକ ଜନବସତି ଅଞ୍ଚଳରେ ରହିଛି । ଢାକା ମୁଖ୍ୟ ସଦରଠାରୁ ଧାନମୋଣ୍ଡି ମାତ୍ର ୧୧ କିଲୋମିଟର ଦୂରରେ ଅବସ୍ଥିତ । ଧାନମୋଣ୍ଡିରୁ ଏହି ହ୍ରଦ ପର୍ଯ୍ୟନ୍ତ ଦୂରତା ମାତ୍ର ୬୦୦ ମିଟର । ଜିଗତୋଳା  (ଧାନମୋଣ୍ଡି ୨ୟ ରାସ୍ତା)ଠାରୁ ଏହି ହ୍ରଦଟି ଆରମ୍ଭ ହୋଇଛି ଏଂ ୨୭ ନଂ ରାସ୍ତା ଯାଏଁ ଯାଇଛି  । ଏହି ହ୍ରଦଟିକୁ ଉତ୍ତରେ ମହମଦପୁର-ଲାଲମାଟିଆ ଅଞ୍ଚଳ, ପଶ୍ଚିମରେ ସତ୍‌ମସ୍‌ଜିଦ୍ ରାସ୍ତା, ଦକ୍ଷିଣରେ ବାଂଲାଦେଶ ରାଇଫଲ୍‌ସ୍ ଗେଟ୍ ଏବଂ ପୂର୍ବରେ କଳାବାଗନର ଜନବସତି ଅଞ୍ଚଳ ଘେରି ରହିଛି । ଏହି ହ୍ରଦଟି ୩ କିଲୋମିଟର ଲମ୍ବ ଏବଂ ୩୫ରୁ ୧୦୦ ମିଟର ଓସାରର । ଏହି ହ୍ରଦଟିର ସର୍ବାଧିନ ଗଭୀରତା ୪.୭୭ ମିଟର । ସୁକ୍ରବାଦ ଅଞ୍ଚଳରେ ଗୋଟିଏ ଜଳ ନିଷ୍କାସନ ଦ୍ୱାର ରହିଛି । ମୁଖ୍ୟତଃ ବର୍ଷାଦିନରେ ଏହି ଦ୍ୱାର ଦେଇ ଜଳ ନିଷ୍କାସନ ହୋଇଥାଏ । ଫଳରେ ସବୁସମୟରେ ଏହି ହ୍ରଦଟିର ଜଳସ୍ତର ସମାନ ରହିଥାଏ । ନିର୍ମାଣ ଏହି ହ୍ରଦଟି ପ୍ରକୃତରେ କରବାନ ବଜାର ନ‌ଦୀରୁ ବାହାରିଥିବା ଏକ ନାଳ ଅଥବା କେନାଲର ଅଂଶ । ଏହି କେନାଲଟି ସେତେବେଳେ କରବାନ ବଜାର ନ‌ଦୀରୁ ତୁରାଗ ନ‌ଦୀକୁ ସଂଯୋଗ କରୁଥିଲା । ଏହି ହ୍ରଦର ଆଂଶିକ ଭାଗ ବେଗୁନବରି କେନାଲ ସ‌ହ ସଂଯୋଗ ହୋଇଥିଲା । ୧୯୫୬ ମସିହାରେ ଧାନମୋଣ୍ଡି ଏକ ଜନବସତି ଅଞ୍ଚଳ ଭାବରେ ବିକଶିତ ହେଲା । ସେହି ସମୟରେ କେନାଲଟିକୁ ନ‌ଦୀରୁ ଅଲଗା କରିବାକୁ ପଡ଼ିଥିଲା । ତେଣୁ କେନାଲଟିର ବଳକା ଭାଗରେ ଏହି ହ୍ରଦଟି ତିଆରି ହୋଇଥିଲା । ସେହି ଜନବସତି ପାଇଁ ନିର୍ମିତ ଅଞ୍ଚଳରେ ୧୬ ପ୍ରତିଶତ ଜାଗା ଏହି ହ୍ରଦଟି ଅକ୍ତିଆର କରିଛି । ଏହି ହ୍ରଦଟି କ୍ରମେ ବିକାଶ କରାଯାଇଥିଲା ଏବଂ ଏକ ପର୍ଯ୍ୟଟନ ସ୍ଥଳୀରେ ପରିଣତ ହୋଇଥିଲା । ଏହା ପାଖରେ ରବିନ୍ଦ୍ର ସରୋବର ଅବସ୍ଥିତ । ଏହି ହ୍ରଦଟିର ଆଉ କିଛି ବଳକା ଭାଗ ଏବେ ମଧ୍ୟ କେନାଲ ଭାବରେ ବ୍ୟବ‌ହୃତ ହେଉଛି । ଏହି ବଳକା ଭାଗଟି ସେହି ଅଞ୍ଚଳରୁ ନିର୍ଗତ ଆବର୍ଜନା ପାଣିକୁ ବାହାର କରିବା କାର୍ଯ୍ୟରେ ଲାଗୁଛି । ଏହି ନାଳ ଦେଇ ବାହାରୁଥିବା ବଳକା ପାଣି ବେଗୁନବାରୀ ଖାଲରେ ପ୍ରବେଶ କରିଥାଏ । ଧାନମୋଣ୍ଡି ସ‌ହ ଆଖପାଖର କିଛି ଅଞ୍ଚଳର ଆବର୍ଜନା ଯୁକ୍ତ ପାଣି ଏହି ନାଳଦ୍ୱାରା ନିଷ୍କାସିତ ହେଉଛି । ପର୍ଯ୍ୟଟନ ସୁବିଧା ଏହି ହ୍ରଦଟି ସବୁଜ ପରିବେଶ ସାଙ୍ଗକୁ ଶୁଦ୍ଧ ବାତାରଣରେ ରହିଛି । ଏହାର ଆଖପାଖରେ ବିଭିନ୍ନ ପ୍ରକାରର ଫୁଲଗଛ ଲଗାଯାଇଛି । ଫଳରେ ପ୍ରକୃତିପ୍ରେମିଙ୍କୁ ଅଧିକ ଆକର୍ଷିତ କରିଥାଏ । ଏହି ହ୍ରଦର ପାଖରେ ଚଲାପଥ ମଧ୍ୟ ଅଛି ଏବଂ ଏକ ପୋଲ ଅଛି । ଏହି ପୋଲ ଏବଂ ଆଖପାଖ ରାସ୍ତା ଦେଇ ଗତିକଲାବେଳେ ପର୍ଯ୍ୟଟକମାନେ ପ୍ରକୃତି ସୁନ୍ଦରତାକୁ ବ‌ହୁତ ଭଲ ଭାବରେ ଉପଭୋଗ କରିଥାନ୍ତି । ପର୍ଯ୍ୟଟକଙ୍କ ପାଇଁ ଏହି ହ୍ରଦରେ ନୌକାବିହାରର ସୁବିଧା ମଧ୍ୟ ରଖାଯାଇଛି ।
ବାସିଲାର ଖପୁରୀ ଅସ୍ଥିଭଗ୍ନ  (ଇଂରାଜୀ ଭାଷାରେ ) ଏକ ଅସ୍ଥି ଭଗ୍ନ ଯାହା ଖପୁରୀର ନିମ୍ନ ଭାଗ ବା ବେସ୍‌ରେ   ଦେଖାଯାଏ  । ଏହିପରି ଭଗ୍ନ ହେଲେ କାନ ପଛ ପଟେ ଚର୍ମ ଭିତରେ ରକ୍ତଚିହ୍ନ ବା ବେଟଲ ଚିହ୍ନ  , ପେରିଅର୍ବିଟାଲ ଏକିମୋସିସ   ଓ ହେମୋଟିମ୍ପାନିଅମ   ଦେଖାଯାଇପାରେ । ପ୍ରାୟ ୨୦% ରୋଗୀଙ୍କର ସେରେବ୍ରୋସ୍ପାଇନାଲ ଫ୍ଲୁଇଡ   ଛିଦ୍ର ହୋଇ ରାଇନୋରିଆ  , ବା ଅଟୋରିଆ   ହୁଏ । ପ୍ରାୟ ୧୪% ରୋଗୀଙ୍କର ଜଟିଳ ମେନିଞ୍ଜାଇଟିସ୍ ହୁଏ । ଆଉ ମଧ୍ୟ ଅଧିକ ଜଟିଳ ହେଲେ କ୍ରାନିଆଲ ସ୍ନାୟୁ ବା ରକ୍ତନଳୀ ଆଘାତ ପ୍ରାପ୍ତ ହୁଏ । ଏହି ଲକ୍ଷଣ ପ୍ରକାଶ ନିମନ୍ତେ ଯଥେଷ୍ଟ ପରିମାଣର ଆଘାତ ଆବଶ୍ୟକ ହୁଏ । ଟେମ୍ପୋରାଲ  , ଅକସିପିଟାଲ  , ସ୍ଫିନଏଡ  , ଫ୍ରଣ୍ଟାଲ   ଓ ଏଥମଏଡ   ହାଡ଼ମାନଙ୍କ ମଧ୍ୟରୁ ଅତି କମ୍‌ରେ ଗୋଟିଏ ହାଡ଼ ଭାଙ୍ଗିଲେ ଏହି ଅବସ୍ଥା ସୃଷ୍ଟି ହୁଏ । ଏହି ଭଙ୍ଗାମାନଙ୍କୁ ତିନି ଶ୍ରେଣୀରେ ବିଭକ୍ତ କରାଯାଇପାରେ: ଆଣ୍ଟିରିଅର ଫୋସା  , ମିଡ୍ଲ ଫୋସା   ବା ପୋଷ୍ଟିରିଅର ଫୋସା   ଭଙ୍ଗା । ମୁଖ ମଣ୍ଡଳ ଭଙ୍ଗା   ମଧ୍ୟ ହୋଇପାରେ । ସିଟି ସ୍କାନ   କରି ରୋଗ ନିର୍ଣ୍ଣୟ କରାଯାଏ । ଖପୁରୀ ଭତରେ ଥିବା ଆଘାତପ୍ରାପ୍ତ ଅଙ୍ଗ ଅନୁସାରେ ଚିକିତ୍ସା କରାଯାଏ । ସିଏସଏଫ ଛିଦ୍ର ବନ୍ଦ କରିବା, ସ୍ନାୟୁ ଓ ରକ୍ତନଳୀ ଆଘାତ ନିମନ୍ତେ ଅପରେଶନ କରାଯାଇପାରେ । ପ୍ରତିଷେଧକ ଆଣ୍ଟିବୟୋଟିକ   ବ୍ୟବ‌ହାର ସ୍ପଷ୍ଟ ନୁହେଁ । ସାଂଘାତିକ ମୁଣ୍ଡ ଆଘାତ   ହେଲେ ପ୍ରାୟ ୧୨% ରୋଗୀଙ୍କର ଏହି ଭଙ୍ଗା ଦେଖାଯାଏ ।
୧୯୫୨   ଗ୍ରେଗୋରି ପାଞ୍ଜି ଅନୁସାରେ ମଙ୍ଗଳବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1952 ବର୍ଷ, 2 ଶହସ୍ରାବ୍ଦର 952 ବର୍ଷ, 20 ଶତାବ୍ଦୀର 52 ବର୍ଷ, ଏବଂ ୧୯୫୦ ଦଶକର 3 ବର୍ଷ ଥିଲା ।
ଗଜାନନ ନାୟକ  (୧ ଜୁଲାଇ ୧୯୧୮ - ୮ ଅଗଷ୍ଟ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ କାର୍ଯ୍ୟ କରିଥିଲେ । ୧୯୪୬ ମସିହାରେ ହୋଇଥିବା ସ୍ୱାଧୀନତା ପୂର୍ବରୁ ହୋଇଥିବା ୨ୟ ଓଡ଼ିଶା ବିଧାନ ସଭା ନିର୍ବାଚନରେ ସେ କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଭାରତ ସ୍ୱାଧୀନ ହେବାପରେ ୧୯୭୭ ଓ ୧୦୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗଜାନନ ନାୟକ ୧୯୧୮ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୁମ ନାୟକ ଓ ପତ୍ନୀଙ୍କ ନାମ ରମାମଣି ନାୟକ । ରାଜନୈତିକ ଜୀବନ ଗଜାନନ ନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ ଏବଂ ସ୍ୱାଧୀନତା ପରେ ଦୁଇ ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଗଜାନନ ନାୟକ ୨୦୧୧ ମସିହାର ଅଗଷ୍ଟ ୮ ତାରିଖରେ ୯୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
କ୍ରନିକ୍ ମାଇଲୋଜେନସ୍ ଲ୍ୟୁକେମିଆ  , ଯାହା କ୍ରନିକ୍ ମାଇଲୋଏଡ୍ ଲ୍ୟୁକେମିଆ ଭାବରେ ମଧ୍ୟ ଜଣାଶୁଣା, ଏକ ପ୍ରକାର କର୍କଟ ରୋଗ ଯାହା ଶ୍ୱେତ ରକ୍ତ କଣିକାକୁ ବିଶେଷତଃ ଗ୍ରାନୁଲୋସାଇଟକୁ ପ୍ରଭାବିତ କରେ  ଉଭୟ ରକ୍ତ ଏବଂ ଅସ୍ଥି ମଜ୍ଜା ପ୍ରଭାବିତ ହୁଏ। ଅର୍ଦ୍ଧେକ ଲୋକମାନଙ୍କର ରୋଗ ନିର୍ଣ୍ଣୟ ସମୟରେ କୌଣସି ଲକ୍ଷଣ ନଥାଏ । ରୋଗ ଆରମ୍ଭ ସମୟରେ ପ୍ରଥମେ ଥକ୍କାଣ ଓ ଉଦରର ଉପର ତ‌ଥା ବାମ ପାର୍ଶରେ ଯନ୍ତ୍ରଣା ହୁଏ ଯାହା ବର୍ଦ୍ଦିତ ପ୍ଲୀହା ଯୋଗୁ ହୋଇଥାଏ । ପରବର୍ତ୍ତୀ ଲକ୍ଷଣଗୁଡ଼ିକରେ ମୁଣ୍ଡବିନ୍ଧା, ହାଡ଼ ଯନ୍ତ୍ରଣା, ଜ୍ୱର ଏବଂ ବର୍ଦ୍ଧିତ ଲସିକା ଗ୍ରନ୍ଥି ଦେଖାଯାଏ । ରୋଗ ଜଟିଳ ହେଲେ ରକ୍ତସ୍ରାବ ଏବଂ ପ୍ରିଆପିଜିମ୍ ହୋଇପାରେ  ଅଳ୍ପ ବିପଦ କାରକଗୁଡିକ ବ୍ୟାଖ୍ୟା କରାଯାଇଛି, ଯଦିଓ ପରମାଣୁ ବୋମା ମାଡ଼ରୁ ବଞ୍ଚିଥିବା ଲୋକମାନଙ୍କ ମଧ୍ୟରେ ଏହା ଏକ ସାଧାରଣ କାରଣ  ପ୍ରଭାବିତଙ୍କ ମଧ୍ୟରୁ ୯୦%ରୁ ଅଧିକ ଲୋକଙ୍କର ଫିଲାଡେଲଫିଆ କ୍ରୋମୋଜୋମ ଥାଏ ଯାହା କ୍ରମୋଜୋମାଲ ଟ୍ରାନ୍ସଲୋକେସନ ହେତୁ ସୃଷ୍ଟି ହୁଏ  ଏହା ଏକ ପ୍ରକାର ମାଇକ୍ରୋପ୍ରୋଲିପରେଟିଭ ନିଓପ୍ଲାଜ୍ମ ବା ଅର୍ବୁଦ  ସଂପୂର୍ଣ୍ଣ ରକ୍ତ କଣିକା ଗଣନା  (ସିବିସି) ଉପରେ ଆଧାର କରି ଏହି ରୋଗ ନିର୍ଣ୍ଣୟ କରାଯାଏ ଏବଂ ସାଇଟୋଜେନେଟିକ୍ ପରୀକ୍ଷା କରି ନିଶ୍ଚିତ କରାଯାଏ  । ରୋଗ ତିନି ଭାଗରେ ବିଭକ୍ତ କରାଯାଏ ଯଥା:- କ୍ରନିକ, ତ୍ୱରିତ, ଏବଂ ବ୍ଲାସ୍ଟିକ । ଟାଇରୋସିନ-କାଇନେଜ ଇନହିବିଟର ନାମକ ଏକ ଗୋଷ୍ଠୀ ସହିତ ଚିକିତ୍ସା କରାଯାଏ । ଏଥିରେ ଇମାଟିନିବ, ବୋସୁଟିନିବ, ଡାସାଟିନିବ, ଏବଂ ନିଲୋଟିନିବ ଅନ୍ତର୍ଭୁକ୍ତ  ଅନ୍ୟ ବିକଳ୍ପଗୁଡ଼ିକରେ ଅସ୍ଥି ମଜ୍ଜା ପ୍ରତିରୋପଣ ଓ ଓମାସେଟାକ୍ସିନ ଅନ୍ତର୍ଭୁକ୍ତ ହୋଇପାରେ  ଟିକେଆଇ  ର ଉପଲବ୍ଧତା ଯୋଗୁ ପାଞ୍ଚ ବର୍ଷ ବଞ୍ଚିବା ହାର ୩୩%ରୁ ୭୦%କୁ ବୃଦ୍ଧି ପାଇଛି  ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ୦.୯ ଜଣ ନୂତନ ଭାବରେ ପ୍ରଭାବିତ ହୁଅନ୍ତି  ସ୍ୱାଭାବିକ ଭାବରେ ନିର୍ଣ୍ଣୟର ଆଦର୍ଶ ବୟସ ୫୬ ବର୍ଷ ଥାଏ । ପାଶ୍ଚାତ୍ୟ ଦେଶମାନଙ୍କରେ ଏହା ବୟସ୍କ ଲ୍ୟୁକେମିଆର ୨୦% ଅଟେ। ପିଲାମାନଙ୍କଠାରେ ଏହା ବିରଳ ଅଟେ  ଏହାର ମୂଳ କାରଣ ୧୯୬୦ରେ ନୋୱେଲ ଏବଂ ହଙ୍ଗରଫୋର୍ଡଦ୍ୱାରା ନିର୍ଣ୍ଣୟ କରାଯାଇଥିଲା। < > </ >
ଡେଲିଭରି ବୟ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଜ୍ୟୋତି ରଞ୍ଜନ ମହାନ୍ତି ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ଦୀପକ ଜେନା । ଅଶ୍ୱିନୀ ତ୍ରିପାଠୀ ଏହି କଥାଚିତ୍ରଟିର ଚିତ୍ରନାଟ୍ୟ ଲେଖିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶୈଳେନ୍ଦ୍ର ସାମନ୍ତରାୟ, ପ୍ରିୟମ୍ବଦା ସ୍ୱାଇଁ, ବୁଦ୍ଧାଦିତ୍ୟ ମହାନ୍ତି ଓ ସୂର୍ଯ୍ୟମୟୀ ମହାପାତ୍ର । ଚୌଧୁରୀ ବିକାଶ ଦାସ, ଜୀବନ ପଣ୍ଡା, ଶକ୍ତି ବରାଳ, ସରୋଜ ଦାସ, ବିନାୟକ ମିଶ୍ର, ସୁଶାନ୍ତ ଦାଶ ମହାପାତ୍ର, ପୁପୁଲ ଭୂୟାଁ, ଅରମାନ ମହାନ୍ତି, ସାନ୍ତୁ ନିଜେ, ଗୁଡ୍ଡୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ଅପ୍ରେଲ ୭ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଏହାର ପ୍ରିମିୟର୍ କଟକସ୍ଥିତ ମହାରାଜା ହଲ୍‌ରେ ହୋଇଥିଲା, ଯେଉଁଠି ରାଜ୍ୟପାଳ ଗଣେଶୀ ଲାଲ ଉପସ୍ଥିତ ଥିଲେ । ମୁକ୍ତିଲାଭ କରିବା ପୂର୍ବରୁ ଓଡ଼ିଶା ସରକାର ଏହାକୁ କରମୁକ୍ତ କରିବା କଥା ଘୋଷଣା କରିଥିଲେ । ଏହି କଥାଚିତ୍ରଟିର କାହାଣୀ ଦୁର୍ଗା ପ୍ରସାଦ ନାୟକ ନାମକ ଜଣେ ଡେଲିଭରି ବୟଙ୍କ ଉପରେ ଆଧାରିତ । ଅଭିନୟ ଶୈଳେନ୍ଦ୍ର ସାମନ୍ତରାୟ ପ୍ରିୟମ୍ବଦା ସ୍ୱାଇଁ ବୁଦ୍ଧାଦିତ୍ୟ ମହାନ୍ତି ସୂର୍ଯ୍ୟମୟୀ ମହାପାତ୍ର ଚୌଧୁରୀ ବିକାଶ ଦାସ ଜୀବନ ପଣ୍ଡା ଶକ୍ତି ବରାଳ ସରୋଜ ଦାସ ବିନାୟକ ମିଶ୍ର ସୁଶାନ୍ତ ଦାଶମହାପାତ୍ର ପୁପୁଲ ଭୂୟାଁ ଅରମାନ ମହାନ୍ତି ସାନ୍ତୁ ନିଜେ ଗୁଡ୍ଡୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ ଏବଂ ନବ୍ସ ଓ ସରୋଜ । ନିର୍ମଳ ନାୟକ, ଅରୁଣ ମନ୍ତ୍ରୀ, ସୂର୍ଯ୍ୟ ମହାପାତ୍ର, ଉସ୍ତାଦ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ହ୍ୟୁମାନ ସାଗର, ଅସୀମା ପଣ୍ଡା, ଋତୁରାଜ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୧୦ ଜାନୁଆରୀ ୨୦୨୩ରେ ଏହି କଥାଚିତ୍ରଟି ଗୀତଗୁଡ଼ିକ ମୁକ୍ତିଲାଭ କରିଥିଲା । ଗୀତ ବିବାଦ ମୁକ୍ତିଲାଭ କରିଥିବା କିଛିଦିନ ପରେ ଏହି କଥାଚିତ୍ରର ପ୍ରଯୋଜକ ପ୍ରେକ୍ଷାଳୟ ବିରୋଧରେ କିଛି ବିବାଦୀୟ ମନ୍ତବ୍ୟ ଦେବାରୁ କଟକ ମହାରାଜ ହଲ୍‌ରେ ଏହାର ପ୍ରଦର୍ଶନ ବନ୍ଦ କରାଯାଇଥିଲା ।
ଆରଏମଆରସି, ଭୁବନେଶ୍ୱର  ( , ) ହେଉଛି ଏକ ଡାକ୍ତରୀ ବିଜ୍ଞାନ କ୍ଷେତ୍ରରେ ଏକ ଆଧୁନିକ ଅନୁସନ୍ଧାନ ପ୍ରତିଷ୍ଠାନ ଯାହା ଓଡ଼ିଶାର ଭୁବନେଶ୍ୱରରେ ପ୍ରତିଷ୍ଠିତ । ଏହି ଅନୁଷ୍ଠାନଟି ୧୯୮୧ ମସିହାରେ ଇଣ୍ଡିଆନ୍ କାଉନସିଲ୍ ଅଫ୍ ମେଡିକାଲ୍ ରିସର୍ଚ୍ଚ  (ଆଇସିଏମ୍ଆର୍)ଦ୍ୱାରା ପ୍ରତିଷ୍ଠିତ ହୋଇଥିଲା । ଓଡ଼ିଶା ତଥା ଏହାର ସଂଲଗ୍ନ ରାଜ୍ୟରେ ସ୍ଥାନୀୟ ସଂକ୍ରାମକ ତଥା ଅଣ ସଂକ୍ରାମକ ରୋଗ, ଆଦିବାସୀ ସ୍ୱାସ୍ଥ୍ୟ ଏବଂ ପୁଷ୍ଟିହୀନତା ହେଉଛି ଅନୁଷ୍ଠାନର ଅନୁସନ୍ଧାନର ମୁଖ୍ୟ ଧ୍ୟାନ କ୍ଷେତ୍ର ।
ଡ. ଜୟନ୍ତ କୁମାର ଦାସ ଓଡ଼ିଶାରେ ଜନ୍ମିତ ଜଣେ ଓଡ଼ିଆ ଜଣେ ସୁପରିଚିତ ନାଟ୍ୟକାର । ସେ ଅନେକ ଜନପ୍ରିୟ ବେତାର ନାଟକ, ଗପ, ଏକାଙ୍କିକା, ପ୍ରବନ୍ଧ ଆଦି ରଚନା କରିଯାଇଛନ୍ତି । ରଚନାବଳୀ ପ୍ରବନ୍ଧ ରହସ୍ୟ ରତ୍ନାକର ଭାରତର ଖଣିଜ ସମ୍ପଦ ଓଡ଼ିଆ ବେତାର ନାଟକ ଆଶାର ନାମ ଦେବଯାନୀ ତାଙ୍କ ରଚିତ ଖାରବେଳ ନାଟକ ଅନେକ ଭାରତୀୟ ଭାଷାରେ ଅନୁଦିତ ହୋଇ ଆକାଶବାଣୀ କେନ୍ଦ୍ରରୁ ପ୍ରସାରିତ ହୋଇଛି ।
ଖାଣ୍ଡୱା ଜିଲ୍ଲା  (ପୂର୍ବେ ପୂର୍ବେ ନିମାର ଜିଲ୍ଲା ନାମରେ ଜଣା), କେନ୍ଦ୍ରୀୟ ଭାରତର ମଧ୍ୟ ପ୍ରଦେଶର ମୋଟ ୫୦ଟି ଜିଲ୍ଲା ମଧ୍ୟରୁ ଗୋଟିଏ  । ଖାଣ୍ଡୱା ଏହି ଜିଲ୍ଲାର ପ୍ରଶାସନିକ ମୁଖ୍ୟାଳୟ । ଏହି ଜିଲ୍ଲାର ଅନ୍ୟାନ୍ୟ ସହରମାନ ହେଲେ ମୁଣ୍ଡି, ହରସଦ, ପଧାନ ଏବଂ ଓଁକାରେଶ୍ୱର । ଭୂଗୋଳ ଇତିହାସ ପର୍ଯ୍ୟଟନ ଅର୍ଥନୀତି ୨୦୦୬ରେ ପଞ୍ଚାୟତି ରାଜ ମନ୍ତ୍ରଣାଳୟ ଖାଣ୍ଡୱାକୁ ଦେଶର ୬୪୦ଟି ଜିଲ୍ଲା ମଧ୍ୟରୁ ୨୫୦ ଦରିଦ୍ରତମ ଜିଲ୍ଲା ମଧ୍ୟରେ ତାଲିକାଭୁକ୍ତ କରିଛନ୍ତି । ଏହା ଅଧୁନା ମଧ୍ୟ ପ୍ରଦେଶର ୨୪ଟି ଜିଲ୍ଲା ମଧ୍ୟରୁ ଅନ୍ୟତମ ଯାହା ବ୍ୟାକୱାର୍ଡ଼ ରିଜିଅନ୍ସ ଗ୍ରାଣ୍ଟ ଫଣ୍ଡ ପ୍ରୋଗ୍ରାମରୁ ଅନୁଦାନପ୍ରାପ୍ତ । ବିଭାଜନ ୨୦୧୧ର ଜନଗଣନା ଅନୁସାରେ ଖାଣ୍ଡୱାର ଜନସଂଖ୍ୟା ୧,୩୦୯,୪୪୩ । ଭାଷା ଏଠାରେ ଏକ ପ୍ରକାର ଭିଲ ଭାଷା, ନିମାଡ଼ି ଭାଷା କଥିତ ଯାହା ହାରାଃଆଋଈ ୬୪,୦୦୦ ଲୋକଙ୍କଦ୍ୱାରା କଥିତ । ଏହି ଭାଷା ଦେବନାଗରୀ ଲିପିରେ ଲେଖା ଯାଇଥାଏ ।
ଓପିଇସି, ବା ପେଟ୍ରୋଲିଅମ ରପ୍ତାନୀକାରୀ ସଂଗଠନ  (ଅଳ୍ପରେ ଓପେକ) ଇଂରାଜୀ ଭାଷାରେ  ( / , - ) ଏକ ଅନ୍ତଃ-ସରକାରୀ ସଂଗଠନ   ଯାହା ଇରାନ, ଇରାକ, କୁଏତ, ସାଉଦି ଆରବ ଓ ଭେନେଜୁଆଲା   ଆଦି ପାଞ୍ଚଟି ରାଷ୍ଟ୍ରର ସରକାରଙ୍କଦ୍ୱାରା ସନ ୧୪ ସେପ୍ଟେମ୍ବର ୧୯୬୦ରେ ବାଗଦାଦରେ ସ୍ଥାପିତ ହୋଇଥିଲା ଓ ମୂଖ୍ୟ କାର୍ଯ୍ୟାଳୟ ସନ ୧୯୬୫ରୁ ଅଷ୍ଟ୍ରିଆର ଭିଏନାରେ ରହିଛି  । ସନ ୨୦୧୮ରେ ଏହାର ୧୪ ସଭ୍ୟ ଥିଲେ ଯେଉଁମାନେ ୪୪% ଦେଶ ନିମନ୍ତେ ୮୧.୫% ତେଲ ପାଇଁ ଦାୟୀ ଥିଲେ; ତେଣୁ ସେମାନଙ୍କର ଆନ୍ତର୍ଜାତୀୟ ତେଲ ମୂଲ୍ୟ ନିର୍ଦ୍ଧାରଣରେ ମୂଖ୍ୟ ପ୍ରଭାବ ଥିଲା ଯାହା ଏଥି ପୂର୍ବରୁ ତଥାକଥିତ  'ସାତ ଭଗିନୀ'  କମ୍ପାନୀ ଦଳ ନିରୂପଣ କରୁଥିଲେ । ପେଟ୍ରୋଲିଅମ ରପ୍ତାନୀକାରୀ ସଂଗଠନର ଲକ୍ଷ: ସଭ୍ୟ ଦେଶମାନଙ୍କୁ ଏକତ୍ରିତ କରିବା, ଏପରି ପେଟ୍ରୋଲିଅମ ପଲିସି ନିର୍ଦ୍ଧାରଣ କରିବା, ଯେପରିକି ତେଲ ମାର୍କେଟ ସର୍ବଦା ସ୍ଥିର ରହିବ ଓ କାର୍ଯ୍ୟଦକ୍ଷ, ଅର୍ଥନୈତିକ ଓ ନିୟମିତ ଯୋଗାଣ ଉପଭୋକ୍ତାଙ୍କୁ କରିବା, ନିର୍ମାତାଙ୍କର ନିୟମିତ ଆମଦାନୀ ହେବ ଓ ଏହି ପେଟ୍ରୋଲିଅମ ଉଦ୍ୟୋଗରେ ପୁଞ୍ଜି ଖଟେଇଥିବା ଲୋକଙ୍କୁ ଭଲ ପ୍ରାପ୍ୟ ମିଳିବ । ଆନ୍ତର୍ଜାତୀୟ ତେଲ ମାର୍କେଟ ବିଷୟର ସାମସ୍ତଙ୍କୁ ସୂଚନା ଦେବା ମଧ୍ୟ ସଂଗଠନର କାମ ରହିବ । ଏବେକାର ସଭ୍ୟ ଦେଶମାନଙ୍କର ନାମ ଆଲଜେରିଆ, ଆଙ୍ଗୋଲା , ଇକ୍ୱାଡୋର, ବିଷୁବରେଖୀୟ ଗିନି, ଗାବନ , ଇରାନ, ଇରାକ , କୁଏତ,ନାଇଜେରିଆ, ଦି ରିପବ୍ଲିକ ଅଫ କଙ୍ଗୋ  , ସାଉଦି ଆରବ  (ବାସ୍ତବ ନେତା), ୟୁନାଇଟେଡ଼ ଆରବ ଏମିରଟ, ଓ ଭେନେଜୁଆଲା  । ପୂର୍ବତନ ସଭ୍ୟ ଭାବରେ ଇଣ୍ଡୋନେସିଆ ଓ କତର ଥିଲେ । ଓପେକ ସଂଗଠନ ତିଆରି ଯୋଗୁ ପ୍ରାକୃତିକ ଉପାଦାନମାନଙ୍କର ଜାତୀୟକରଣ ସମ୍ଭବ ହୋଇ ଏକ କ୍ରାନ୍ତିକାରୀ ପରିବର୍ତ୍ତନ ହେଲା । ଏହାର ଏକ ଉଲ୍ଲେଖନୀୟ ଭୂମିକା ରହିଲା ଯାହାଦ୍ୱାରା ପୃଥିବୀର ତେଲ ମାର୍କେଟ ଉପରେ ନିୟନ୍ତ୍ରଣ ରହିଲା । ସାମାଜିକ ବିପ୍ଲବ ସମୟରେ ତେଲ ଯୋଗାଣର ବ୍ୟବଧାନ ଉପରେ ଏହାର ପ୍ରଭାବ ବେଶ୍ ଜୋରଦାର ରହେ । ସନ ୧୯୭୦ର ଏନର୍ଜି ସଙ୍କଟ ସମୟରେ ନାଟକୀୟ ଭାବରେ ତେଲ ଦର ବଢ଼ିବାକୁ ଲାଗିବାରୁ ଓପେକର ରାଜସ୍ୱ ଓ ସମ୍ପତ୍ତି ବୃଦ୍ଧି ଲାଭ କରିବା ଫଳରେ ପୃଥିବୀର ଅର୍ଥନୀତି   ଉପରେ ଦୀର୍ଘସ୍ଥାୟୀ ପ୍ରଭାବ ପଡ଼ିଲା । ୧୯୮୦ ଦଶକରେ ସଭ୍ୟ ଦେଶମାନଙ୍କର ଏକ ଉତ୍ପାଦନ କୋଟା ଓପେକ ସ୍ଥିର କରିଦେଲା । ସାଧାରଣତଃ ଉତ୍ପାଦନ କୋଟା କମିଗଲେ ତେଲ ଦର ବଢ଼ିଯାଏ । ଅତ୍ୟଧିକ ଯୋଗାଣ‌କୁ କମ୍ କରିବାକୁ ସନ ୨୦୦୮ ଓ ୨୦୧୬ରେ ସଂଗଠନ ଧାର୍ଯ୍ୟ କରିଛି । ସାମ୍ପ୍ରତିକ ସଭ୍ୟ ଦେଶ ଜାନୁଆରୀ ୨୦୧୯ ସୁଦ୍ଧା ଓପେକର ୧୪ ଜଣ ସଦସ୍ୟ ଅଛନ୍ତି: ୫ ଜଣ ମଧ୍ୟ ପୂର୍ବ ବା ପଶ୍ଚିମ ଏସିଆରୁ    , ୭ ଜଣ ଆଫ୍ରିକାରୁ ଓ ଦୁଇ ଜଣ ଦକ୍ଷିଣ ଆମେରିକାରୁ   ।
ଇମ୍ରାନ ଖାଁ  (  ; ଜନ୍ମନାମ: ଇମ୍ରାନ ପାଲ୍, ଜନ୍ମ: ୧୩ ଜାନୁଆରୀ ୧୯୮୩) ଜଣେ ଆମେରିକୀୟ ଚଳଚ୍ଚିତ୍ର ଅଭିନେତା, ଯିଏକି ମୁଖତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି  । ସେ ଭାରତୀୟ ବଂଶଧର ଭାବରେ ଆମେରିକାର ଅଧିବାସୀ । ସେ ହିନ୍ଦୀ କଥାଚିତ୍ର ଅଭିନେତା ଅମିର ଖାଁ ଓ ନିର୍ଦ୍ଦେଶକ ତ‌ଥା ପ୍ରଯୋଜକ ମନ୍‌ସୁର୍ ଖାଁଙ୍କର ଭଣଜା । ଇମ୍ରାନଙ୍କର ଅଜା ନସିର ହୁସେନ ମଧ୍ୟ ଜଣେ ନିର୍ଦ୍ଦେଶକ ଓ ପ୍ରଯୋଜକ । ଇମ୍ରାନ ଶିଶୁ କଳାକାର ଭାବରେ ୧୯୮୮ ମସିହାରେ ଏବଂ ୧୯୯୨ ମସିହାରେ ଦୁଇଟି କଥାଚିତ୍ରରେ ଅଭିନୟ କରିଥିଲେ । ୧୯୮୮ ମସିହାରେ ଇମ୍ରାନ ଅମିର ଖାଁଙ୍କ ନାୟକ ଭାବରେ ପ୍ରଥମ ଚଳଚ୍ଚିତ୍ର କୋୟାମତ୍‌ ସେ କୋୟାମତ୍ ତକ୍‌ ଏବଂ ୧୯୯୨ରେ ଅମିର ଖାଁଙ୍କ ଅନ୍ୟ ଏକ ଚଳଚ୍ଚିତ୍ର ଯୋ ଜିତା ଓହି ସିକନ୍ଦର ଚଳଚ୍ଚିତ୍ରରେ ଶିଶୁ କଳାକାର ଭାବରେ ଅଭିନୟ କରିଥିଲେ । ଇମ୍ରାନ ନାୟକ ଭାବରେ ତାଙ୍କର ଅଭିନୟ ଆରମ୍ଭ କଲେ ୨୦୦୮ ମସିହାରେ । ସେ ହିନ୍ଦୀ କଥାଚିତ୍ର ଯାନେ ତୁ... ୟା ଯାନେନା ଜରିଆରେ ହିନ୍ଦୀ କଥାଚିତ୍ର ଜଗତରେ ନାୟକ ଭାବରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟି ସମୀକ୍ଷକମାନେ ପସନ୍ଦ କରିଥିଲେ ଏବଂ ବ୍ୟବସାୟରେ ମଧ୍ୟ ସଫଳ ହୋଇଥିଲା । ଏହି କଥାଚିତ୍ର ପାଇଁ ଇମ୍ରାନଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତ ପୁରସ୍କାର ମଧ୍ୟ ମିଳିଥିଲା । ଏହାପରେ ଇମ୍ରାନଙ୍କର ଦୁଇଟି ଚଳଚ୍ଚିତ୍ର ଭଲ ବ୍ୟବସାୟ କରିପାରିନଥିଲା ଏବଂ ଗଣମାଧ୍ୟମରେ ତାଙ୍କୁ ଅନେକ ସମାଲୋଚନା କରାଯାଇଥିଲା । ଏମିତିକି ସେ ଗୋଟିଏ ଫିଲ୍ମର ଯୋଗ୍ୟ ବୋଲି ମଧ୍ୟ କଟାକ୍ଷ କରାଯାଇଥିଲା । ଏହାପରେ ସେ ୨୦୧୦ରେ ଆଇ ହେଟ୍ ଲଭ୍ ଷ୍ଟୋରୀସ୍, ୨୦୧୧ରେ ଦେଲ୍ଲୀ ବେଲ୍ଲୀ ଓ ମେରେ ବ୍ରଦର୍ କି ଦୁଲ୍‌ହନ୍ ଆଦି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ମେରେ ବ୍ରଦର୍ କି ଦୁଲ୍‌ହନ୍‌ ଇମ୍ରାନଙ୍କର ଶେଷ ସଫଳ ଚଳଚ୍ଚିତ୍ର ଥିଲା । ଏହାପରେ ସେ ଅନେକ ବ୍ୟବସାୟିକ ବିଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୨ରେ ଏକ୍ ମେଁ ଏକ୍ ତୁ, ୨୦୧୩ରେ ମାତୃ କି ବିଜୀ କା ମଣ୍ଡୋଲା, ୱାନ୍ସ ଅପନ୍ ଏ ଟାଇମ୍ ଇନ୍ ମୁମ୍ବାଇ ଦୋବାରା, ଗୋରୀ ତେରେ ପ୍ୟାର୍ ମେଁ ଏବଂ ୨୦୧୫ରେ କଟ୍ଟି ବଟ୍ଟି ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ମାତ୍ର ଏହି ସବୁ ଚଳଚ୍ଚିତ୍ର ବ୍ୟବସାୟରେ ବିଫଳ ହୋଇଥିଲା । ଇମ୍ରାନ ନାୟକ ଭୂମିକାରେ ଅଭିନୟ କରିବା ସ‌ହ ୨୦୦୮ ମସିହାରେ ତାଙ୍କର ୨ୟ ଚଳଚ୍ଚିତ୍ର କିଡ୍‌ନାପ୍‌ରେ ଖଳନାୟକ ଭୂମିକାରେ ଅଭିନୟ କରିଥିଲେ । ଚଳଚ୍ଚିତ୍ରରେ କାମ କରିବା ବ୍ୟତୀତ ଇମ୍ରାନ କିଛି ସାମାଜିକ ସେବା ସଂସ୍ଥା ସ‌ହ ମିଶି କାମ କରୁଛନ୍ତି । ସେ ହିନ୍ଦୁସ୍ତାନ ଟାଇମ୍‌ସ୍ ପାଇଁ କିଛି ସ୍ତମ୍ଭ ମଧ୍ୟ ଲେଖିଛନ୍ତି । ସେ ବନ୍ୟଜନ୍ତୁ ସୁରକ୍ଷା ପାଇଁ ଥିବା ଆମେରିକୀୟ ଅଣଲାଭକାରୀ ବେସରକାରୀ ସଂସ୍ଥାର ଜଣେ ସଦସ୍ୟ ଭାବରେ ମଧ୍ୟ କାର୍ଯ୍ୟ କରୁଛନ୍ତି । ଏହି ସଂସ୍ଥାଦ୍ୱାରା ଆୟୋଜିତ କିଛି କାର୍ଯ୍ୟକ୍ରମରେ ମଧ୍ୟ ଇମ୍ରାନ ଯୋଗ ଦେଇଛନ୍ତି । ଜାନୁଆରୀ ୨୦୧୧ରେ ଇମ୍ରାନ ଅବନ୍ତିକା ମଲ୍ଲିକଙ୍କୁ ବିବାହ କରିଥିଲେ । ବିବାହ ପୂର୍ବରୁ ଦୁହିଁଙ୍କର ଦଶ ବର୍ଷ ଧରି ପ୍ରେମ ସମ୍ପର୍କ ଥିଲା ।
ମାନିଆ ଏକ ରୋଗ ଯେଉଁଥିରେ ଅସ୍ୱାଭାବିକ ଉଚ୍ଚ ମନୋଦଶା ଓ ଅଧିକ ଶକ୍ତି ବୃଦ୍ଧି ହୁଏ । ଲକ୍ଷଣ: ଅତ୍ୟଧିକ ବାର୍ତ୍ତାଳାପ, ଦ୍ରୁତ ବକ୍ତୃତା, ସହଜ ବିଭ୍ରାନ୍ତି, ଅତିସକ୍ରିୟତା ଏବଂ ଶୋଇବା ଆବଶ୍ୟକତା କମିଯାଏ  ଏହା ଏପରି ଏକ ମାତ୍ରାରେ ଘଟିଥାଏ ଯାହା ଯୋଗୁ ଦୈନନ୍ଦିନ କାର୍ଯ୍ୟ ନକାରାତ୍ମକ ଭାବରେ ପ୍ରଭାବିତ ହୋଇଥାଏ  ରୋଗ ଜଟିଳ ହେଲେ ଅତ୍ୟଧିକ ଅର୍ଥ ଖର୍ଚ୍ଚ କରିବା, ଅପ୍ରସ୍ତୁତ ବ୍ୟବସାୟ ଆରମ୍ଭ କରିବା, ଭ୍ରମଣ କିମ୍ବା ବ୍ୟଭିଚାର ଇତ୍ୟାଦି ସମସ୍ୟା ସୃଷ୍ଟି କରିପାରେ  ମାନିଆର ଗୋଟିଏ ଘଟଣା ବାଇପୋଲାର୧ ଡିଜଅର୍ଡ଼ର ନିର୍ଣ୍ଣୟ କରିବା ପାଇଁ ଯଥେଷ୍ଟ ହୁଏ । ଏହାର ମୂଳ କାରଣ ସ୍ପଷ୍ଟ ନୁହେଁ କିନ୍ତୁ ଜେନେଟିକ୍, ସାମାଜିକ ଏବଂ ମାନସିକ କାରଣଗୁଡ଼ିକର ମିଶ୍ରଣ ସହିତ ଜଡ଼ିତ ବୋଲି ବିଶ୍ୱାସ କରାଯାଏ  ରୋଗ ନିର୍ଣ୍ଣୟ ନିମନ୍ତେ ଲକ୍ଷଣମାନ ଅତିକମରେ ଏକ ସପ୍ତାହ ପର୍ଯ୍ୟନ୍ତ ଉପସ୍ଥିତ ରହିବା ଆବଶ୍ୟକ କିମ୍ବା ହସ୍ପିଟାଲରେ ଭର୍ତ୍ତି ହୋଇଥିବା ଆବଶ୍ୟକତା  ହାଇପୋମାନିଆ ରୋଗ ଏହାଠାରୁ କମ୍ ଗୁରୁତର ଏବଂ ସ୍ୱଳ୍ପ ସମୟ ପାଇଁ ହୁଏ  ଏହାର ଚିକିତ୍ସାରେ ହାଲୋପେରିଡଲ୍ ଏବଂ ଲିଥିୟମ ଔଷଧ ଭଳି ଆଣ୍ଟିସାଇକୋଟିକ୍ ଆବଶ୍ୟକ ହୋଇପାରେ  ଫଳାଫଳ ସାଧାରଣତଃ ଭଲ ଅଟେ  ମାନିଆ କିଛି ସମୟ ନିମନ୍ତେ ପ୍ରାୟ ୪% ଲୋକଙ୍କୁ ପ୍ରଭାବିତ କରିଥାଏ  ପୁରୁଷ ଏବଂ ମହିଳା ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି  ସାଧାରଣତଃ ୨୫ ବର୍ଷ ବୟସରେ ଏହା ଆରମ୍ଭ ହୁଏ । ଖ୍ରୀ:ପୂ: ୪୦୦ ଶତାବ୍ଦୀରେ ହିପୋକ୍ରେଟସ ଏହି ମାନିଆ ରୋଗର ବର୍ଣ୍ଣନା କରିଥିଲେ ।
ଟାସିମେଲଟେଓନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ହେଟଲିଓଜ୍ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହାକି ଅଣ-24 ଘଣ୍ଟିଆ ନିଦ୍ରା-ଜାଗ୍ରତ ବେମାରୀର ଚିକିତ୍ସା ପାଇଁ ବ୍ୟବହୃତ ହୁଏ  । ଶୋଇବାର ଏକ ଘଣ୍ଟା ପୂର୍ବରୁ ଏହା ପାଟିରେ ଦିଆଯାଏ । ଏହି ଚିକିତ୍ସାର ଉପକାର ପାଇବାକୁ ମାସେ ସମୟ ଲାଗିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ନିଦ୍ରାଳୁ, ଅଇ, ଏବଂ ମୁଣ୍ଡ ବୁଲାଇବା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ମେଲାଟୋନିନ୍ ରିସେପ୍ଟରକୁ ସକ୍ରିୟ କରି କାର୍ଯ୍ୟକ୍ଷମ ହୁଏ । ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୫ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଟାସିମେଲଟେଓନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହି ଔଷଧ ବାବଦ ମାସକୁ ପ୍ରାୟ ୨୩,୦୦୦ ଡଲାର ଖର୍ଚ୍ଚ ହୋଇଥାଏ । ୟୁରୋପରେ ଅନୁମୋଦିତ ଏବଂ ଜର୍ମାନୀରେ ଉପଲବ୍ଧ ଥିବା ସତ୍ତ୍ୱେ ୨୦୨୧ ସୁଦ୍ଧା ବ୍ରିଟେନରେ ଏହା ବିକ୍ରି ହୋଇନଥିଲା ।
କ୍ରିସାବୋରୋଲ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଇଉକ୍ରିସା, ହେଉଛି ଏକ ଔଷଧ ଯାହା ଏକଜିମା  (ଆଟୋପିକ୍ ଡର୍ମାଟାଇଟିସ୍) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଦୁଇ ମାସରୁ ଅଧିକ ବୟସର ପିଲାର ସାମାନ୍ୟରୁ ମଧ୍ୟମ ଧରଣର ରୋଗ ପାଇଁ ବ୍ୟବହୃତ ହୁଏ । ଏହା ଚର୍ମରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପ୍ରୟୋଗ ସ୍ଥଳରେ ଜ୍ୱଳନ କିମ୍ବା ଫୋଡ଼ିହେବା ଅନୁଭବ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ । ଏହା ଏକ ଫସଫୋଡାଇଏଷ୍ଟେରେଜ୍ 4  ( -4) ଇନହିବିଟର ଯାହା ସାଇଟୋକାଇନ ନିର୍ଗତକୁ ଅବରୋଧ କରି କାର୍ଯ୍ୟକ୍ଷମ ହୁଏ  । ୨୦୧୬ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୦ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କ୍ରିସାବୋରୋଲକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ଏକ ୬୦ ଗ୍ରାମ ଟ୍ୟୁବ୍ ମୂଲ୍ୟ ପ୍ରାୟ ୬୮୦ ଡଲାର ଥିଲା । ଯୁକ୍ତରାଜ୍ୟରେ ଏହା ଅନୁମୋଦିତ ହୋଇଥିଲେ ମଧ୍ୟ ଏହା ୨୦୨୨ ସୁଦ୍ଧା ବ୍ୟବସାୟିକ ଭାବରେ ଉପଲବ୍ଧ ନୁହେଁ ।
ସୋରିଆସିସ ଏକ ଦୀର୍ଘସ୍ଥାୟୀ ଅଟୋଇମ୍ମ୍ୟୁନ ରୋଗ ଯେଉଁଥିରେ ଚର୍ମରେ କେତେକ ଅସ୍ୱାଭାବିକ ଦାଗ ଦେଖାଯାଏ । ଏହି ଦାଗ ଲାଲ ରଙ୍ଗର, ଗଲୁ ଓ କାତି ସମ୍ପର୍ଣ୍ଣ ହୋଇଥାଏ । ସୋରିଆସିସ ଛୋଟରୁ ବଡ଼ ଆକାର ହୋଇ ସାରା ଶରୀର ବ୍ୟାପିପାରେ ଓ ଏହାର ଗମ୍ଭୀରତା ପରିବର୍ତ୍ତିତ ହୋଇପାରେ । ଚର୍ମ ଆଘାତ ସକ୍ରିୟ ହୋଇ ସୋରିଆସିସ ପରିବର୍ତ୍ତନ ଆଣିପାରେ ଯାହା କୋଏବନର ଫେନୋମେନନ ରୂପେ ବିଦିତ । ମୂଖ୍ୟତଃ ପାଞ୍ଚ ପ୍ରକାର ସୋରିଆସିସ ଦେଖାଯାଏ: ପ୍ଲେକ, ଗୁଟ୍ଟାଟେ, ଇନଭର୍ସ, ପୁସ୍‌ଚୁଲାର ଓ ଏରିଥ୍ରୋଡର୍ମିକ । ଏଥିରୁ ୯୦ % କେବଳ ପ୍ଲେକ ସୋରିଆସିସ ବା ସୋରିଆସିସ ଭଲଗାରିସ । ଚମରେ ଲାଲ ଦାଗ ଥାଏ ଓ ତା ଉପରେ ଧଳା କାତି ଥାଏ । ପିଠି, ଗୋଡ଼ର ମଝିଧାର ବା ସିନ, ପେଟ ଓ ସ୍କାଲ୍ପ ସ୍ଥାନମାନଙ୍କରେ ଏହି ରୋଗ ହୁଏ । ଗୁଟ୍ଟାଟେ ସୋରିଆସିସ ଏକ ଟୋପା ଭଳି ଦେଖାଯାଏ । ପୁସ୍‌ଚୁଲାର ସୋରିଆସିସ ଫୋଟକା ଆକାରର ଦେଖାଯାଏ ଯାହା ଭିତରେ ଅଣସଂକ୍ରମଣକାରୀ ପୂଜ ଥାଏ । ଇନଭର୍ସ ସୋରିଆସିସ ଚର୍ମ ଭାଙ୍ଗରେ ଲାଲ ଦାଗ ଆକାରରେ ଦେଖାଯାଏ । ସମସ୍ତ ସୋରିଆସିସରୁ ଏରିଥ୍ରୋଡର୍ମିକ ସୋରିଆସିସ ତିଆରି ହୋଇପାରେ ଓ ସେତେବେଳେ ରାସ ବ୍ୟାପିଯାଏ । ଆଙ୍ଗୁଠି ନ‌ଖ ଓ ଗୋଡ଼ନ‌ଖ ଯେ କୌଣସି ସମୟରେ ଏହି ରୋଗ ଶୀକାର ହୋଇପାରେ । ନ‌ଖରେ ଛୋଟ ଗାତ ହୋଇପାରେ ବା ତାହାର ରଙ୍ଗ ବଦଳିପାରେ । ସାଧାରଣତଃ ସୋରିଆସିସ ରୋଗକୁ ଏକ ଜେନେଟିକ ରୋଗ ଭାବେ ଗ୍ରହଣ କରାଯାଏ ଯାହା ପରିବେଶ ଉପାଦାନ ଯୋଗୁ କ୍ରିୟାଶୀଳ ହୋଇଉଠେ । ଜମଜ ଅନୁଶୀଳନରେ ଏକାଭଳି ଜମଜର   ଅନ୍ୟମାନଙ୍କ ଅପେକ୍ଷା ୩ ଗୁଣ ଅଧିକ ସୋରିଆସିସ ରୋଗ ହେବା ସଙ୍କଟ ଥାଏ । ଶୀତଦିନେ ଓ କେତେକ ଔଷଧ ଯେପରିକି ବିଟା ବ୍ଲକର ବା ଏନଏସଆଇ‌ଡି ସେବନ‌ଦ୍ୱାରା ରୋଗ ଲକ୍ଷଣ ଖରାପ ଦିଗକୁ ଗତିକରେ । ସଂକ୍ରମଣ ଓ ମାନସିକ ଚାପର ଭୂମିକା ଥାଇପାରେ । ସୋରିଆସିସ ଏହ ଛୁଆଁ ରୋଗ ନୁହେଁ । ଏହାର ଅନ୍ତର୍ନିହିତ କ୍ରିୟାବିଧିରେ ଚମ ଜୀବକୋଷ ପ୍ରତି ଇମ୍ମ୍ୟୁନ ସିସ୍ଟମ କ୍ରିୟାଶୀଳ ହୋଇଯାଏ । ରୋଗର ଲକ୍ଷଣ ଓ ଚିହ୍ନ ଦେଖି ସୋରିଆସିସ ନିର୍ଣ୍ଣୟ କରାଯାଏ । ସୋରିଆସିସ ରୋଗ ଆରୋଗ୍ୟ ହୁଏନାହିଁ । ବିଭିନ୍ନ ଚିକିତ୍ସାଦ୍ୱାରା ଲକ୍ଷଣ ନିୟନ୍ତ୍ରଣ କରାଯାଇପାରେ । ଔଷଧମାନଙ୍କର ନାମ: ସ୍ଟିରଏଡ କ୍ରିମ, ଭିଟାମିନ ଡି୩ କ୍ରିମ, ଅଲଟ୍ରାଭାୟୋଲେଟ ରଶ୍ମୀ ଓ ମେଥୋଟ୍ରେକ୍ସେଟ ଭଳି ଇମ୍ମ୍ୟୁନୋସପ୍ରେସାଣ୍ଟ ଔଷଧ । କେବଳ କ୍ରିମ ସାହାଯ୍ୟରେ ୭୫ % ରୋଗୀଙ୍କୁ ଚିକିତ୍ସା କରିହୁଏ । ଜନସଂଖ୍ୟାର ୨-୪ % ଲୋକଙ୍କୁ ଏହି ରୋଗ ହୁଏ । ମହିଳା ଓ ପୁରୁଷମାନେ ସମ‌ଭାବରେ ଏହାର ଶୀକାର ହୁଅନ୍ତି । ସୋରିଆଟିକ ଆର୍ଥ୍ରାଇଟିସ, ଲିମ୍ଫୋମା, ହୃତ୍‌ପିଣ୍ଡ ରକ୍ତନଳୀ ରୋଗ, କ୍ରନ ରୋଗ ଓ ଅବସାଦ ଇତ୍ୟାଦି ଏହି ସୋରିଆସିସ ରୋଗ ସ‌ହିତ ସଙ୍କଟସ୍ଥିତିରେ ଥାଆନ୍ତି । ସୋରିଆସିସ ରୋଗୀଙ୍କ ମଧ୍ୟରୁ ୩୦ % ଲୋକଙ୍କୁ ସୋରିଆଟିକ ଆର୍ଥ୍ରାଇଟିସ ରୋଗ ହୁଏ ।
ହଳଦିଆ ନଦୀ କିମ୍ବା ହୁଆଙ୍ଗ ହୀ   "ୟଙ୍ଗତଜେ ନଦୀ"  ଏବଂ  "ୟନେସୀ ନଦୀ"  ପରେ, ଲମ୍ବା ସୂଚୀର ନଦୀମାନଙ୍କ ମଧ୍ୟରେ ଏସିଆରେ ତୃତୀୟ ସବୁଠାରୁ ଲମ୍ବା ନଦୀ ଅଟେ । ଦୁନିଆର ଅନୁମାନିତ ଲମ୍ବା  5,464  3,395   ପଶ୍ଚିମ ଚୀନର କ୍ୱିଙ୍ଗହାଇ ପ୍ରାନ୍ତରେ ବାୟନହର ପର୍ବତରେ ଉଦ୍ଭବ, ଏହା ନ 'ଟି ପ୍ରାନ୍ତ ମାଧ୍ୟମରେ ବୋହି ଥାଏ, ଏବଂ ଏହା ଡୋନଗୀଙ୍ଗ ସହରର ନିକଟ ବୋହାଇ ସାଗରରେ ଖାଲିଥିବା ଶୋଡୋଙ୍ଗ ପ୍ରାନ୍ତରେ ହଳଦିଆ ନଦୀ ବେସିନ ନାମରେ ଏକ ପୂର୍ବ-ପଶ୍ଚୀମ ସୀମା ରହିଛି ଯାହା 1,900  (1,180 ) ଏବଂ ଏହା ବାବଦରେ ଉତ୍ତର-ଦକ୍ଷୀଣ ସୀମା 1,100  (680 ) ରହିଥାଏ  । ଏହାର ସମ୍ପୂର୍ଣ୍ଣ ଡ୍ରେନ୍ଜ କ୍ଷେତ୍ର ବାବଦରେ 752,546  (290,560 ) ରହିଛି  । ଏହାର ବେସିନ ପ୍ରାଚୀନ ଚୀନୀ ସଭ୍ୟତାର ଜନ୍ମସ୍ଥାନ ଥିଲା, ଏବଂ ଏହା ଚୀନ ଇତିହାସରେ ସବୁଠାରୁ ସମୃଦ୍ଧ କ୍ଷେତ୍ର ଥିଲା । ପ୍ରାୟତଃ ଚୀନରେ ପ୍ରାକୃତିକ ଆପଦ ବାଢ ଏବଂ ପାଠ୍ୟକ୍ରମର ପରିବର୍ତ୍ତନ ନଦୀର ବିସ୍ତାର କରି ପ୍ରାୟତଃ ଉଚ୍ଚତାରୁ ଉତ୍ପନ୍ନ ହୋଇଥାଏ, କେବେ-କେବେ ଏହାର ଆଖ-ପାଖର କ୍ଷେତର ସ୍ତର ଉପରେ ଏହାର ନାମ ହୋଇଥାଏ । ଭୌତିକ ବୈଶିଷ୍ଟ ଚୀନ ଏକ୍ସପ୍ଲୋରେସନ ଆଣ୍ଡ ରିସର୍ଚ ସୋସାଇଟି ଅନୁସାରେ, ହଳଦିଆ ନଦୀର ସ୍ରୋତ ପୂର୍ବୀ କୂଳ ନିକଟ 34  29 ' 31.1 " , 96  20 ' 24.6 " ୟୁସୁ ତିବ୍ୱତ ସ୍ୱାୟତ୍ତ ପ୍ରାନ୍ତର ବାୟାନ ହର ପର୍ବତରେ ହୋଇଥାଏ । କିଙ୍ଗହାଇର ବାୟାନହର ପର୍ବତରେ ଗୁଆଲୁଓ ତିବ୍ୱତୀ ସ୍ୱାୟତ ପ୍ରାନ୍ତର ପଶ୍ଚୀମ ପଟେ ଗିୟରିଙ୍ଗ ଲେକ ଏବଂ ନୋଜୋରିଙ୍ଗ ଝରଣା ସ୍ରୋତ ପ୍ରଧାନତମ ହୋଇଥାଏ । ଗାଂସୁ ଷିତ ସୀମାରେ ଜୋଜିଜ ବେସିନରେ , ଉତ୍ତର-ପଶ୍ଚିମ ଏବଂ ପୂର୍ବୋତ୍ତର, ଦକ୍ଷୀଣ ଆଡକୁ ଯିବାଦ୍ୱାରା ଓର୍ଡସ ଲୁପ ତିଆରି ପୂର୍ବରୁ, ଏବଂ ପୁନଶ୍ଚ ପୂର୍ବରେ ଉତ୍ତରୀ ଚୀନ ବୋହାଇ ସାଗର ପାଇଁ, ଜଳ ନିକାସୀ ବେସିନର ଜଳ ବାହାର କରିବା 752,443  (290,520 ) ଯାହା ୧୪୦ ମିଲିୟନ ଲୋକମାନଙ୍କୁ ପିଇବା ପାଇଁ ପାଣି ପୋଷଣ କରିଥାଏ  । ସଂସ୍କୃତିରେ ପ୍ରାଚୀନ କାଳରେ, ଏହା ଏହି ଚୀନ ପୌରାଣିକ କଥା ଅନୁସାରେ ହଳଦିଆ ନଦୀ ସ୍ୱର୍ଗରୁ ଆକାଶଗଙ୍ଗାର ନିରନ୍ତରତା ରୂପେ ପ୍ରବାହିତ ହେଉଥିଲା । ଏକ ଚୀନୀ କିମ୍ବଦନ୍ତିରେ ଝାଙ୍ଗ କିୟାନ ହଳଦିଆ ନଦୀର ସ୍ରୋତକୁ ଖୋଜିବା ପାଇଁ କମିଶନ କରାଯାଇଛି । ହେବେଇ ଏବଂ ହେନାନର ପ୍ରାନ୍ତକୁ ହଳଦିଆ ନଦୀରେ ତାଙ୍କ ନାମ ମିଳିଥାଏ । ସେମାନାଙ୍କ ନାମର ଅର୍ଥ କ୍ରମଶଃ  "ନଦୀର ଉତ୍ତର"  ଏବଂ  "ନଦୀର ଦକ୍ଷୀଣ"  ହୋଇଥାଏ । ଆକ୍ୱାକଲ୍ଚର ୟାଙ୍ଗତ୍ଜୀ କିମ୍ବା ପର୍ଲ ନଦୀ  (ଚୀନ) ରୂପେ, ମଧ୍ୟ ଓ ଦକ୍ଷୀଣ ଚୀନର ନଦୀ ମାନଙ୍କ ତୁଳନାରେ  "ଆକ୍ୱାକଲ୍ଚର ଇନ ଚାଇନା" ରେ ସମୁଦ୍ର ଜଳ ପାଇଁ ସାଧାରଣତଃ କମ ଅପଯୁକ୍ତ ରହିଥାଏ, କିନ୍ତୁ ହଳଦିଆ ନଦୀର କିଛି କ୍ଷେତ୍ରରେ ମଧ୍ୟ ଜଳୀୟ କୃଷିର ଅଭ୍ୟାସ କରାଯାଇଥାଏ । ଏକ ମହତ୍ତ୍ୱ ପୂର୍ଣ ମାଛ ପାଳନ କ୍ଷେତ୍ର, ଇଂଗ୍ୟାଙ୍ଗ ସହରର ଉପର ଆଡକୁ ନଦୀ କୂଳର ମଇଦାନରୁ ହୋଇଥାଏ । ୧୯୮୬ ମସିହାରେ ଇଂଗ୍ୟାଙ୍ଗର ନଦୀ କୂଳରେ ବାଙ୍ଗକୁନରେ ମାଛ ନଦୀର ବିକାଶ ଆରମ୍ଭ ହୋଇଥିଲା , ବାଙ୍ଗକୁନରେ ନଦୀର ବ୍ୟବସ୍ଥା ୧୫,୦୦୦  (10 2), ଉତ୍ତର ଚୀନରେ ସହରର ସବୁଠାରୁ ବଡ଼ ମାଛ ପାଳନ କେନ୍ଦ୍ର ତିଆରି ହେଉଛି  ।
ଡୋରିପେନେମ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଡୋରିବାକ୍ସ ଏକ ବେପାର ନାମ, ହେଉଛି ଏକ ଆଣ୍ଟିବାୟୋଟିକ ଯାହା ଜଟିଳ ଆଭ୍ୟନ୍ତରୀଣ ଉଦର ସଂକ୍ରମଣ, ମୂତ୍ରାଙ୍ଗ ସଂକ୍ରମଣ ଏବଂ ନିମୋନିଆର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ସାଧାରଣତଃ ସୁଡୋମାନାସ୍ ବିରୁଦ୍ଧରେ ପ୍ରଭାବଶାଳୀ । ଏହା ଏକ ଶିରାରେ ଇଞ୍ଜେକସନ  (ଇନଫ୍ୟୁଜନ) ଆକାରରେ ଦିଆଯାଏ  । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ଦିଆଯାଉଥିବା ସ୍ଥାନରେ ଯନ୍ତ୍ରଣା, ତରଳ ଝାଡ଼ା, ଅଇ, ରାସ, ଗଲୁ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ, ବାତ ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ଏହି ଔଷଧ ଦେଲେ କ୍ଷତିର କୌଣସି ପ୍ରମାଣ ନଥିବାବେଳେ ଏହାର ବ୍ୟବହାର ଭଲ ଅଧ୍ୟୟନ କରାଯାଇ ନାହିଁ । ଏହା କାର୍ବାପେନେମ୍ ଶ୍ରେଣୀର ଏକ ବିଟା-ଲାକ୍ଟମ । ୨୦୦୭ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡୋରିପେନେମ୍ ଅନୁମୋଦିତ ହୋଇଥିଲା । ୨୦୦୮ରେ ଏହା ୟୁରୋପରେ ଅନୁମୋଦିତ ହୋଇଥିବାବେଳେ ପରବର୍ତ୍ତୀ ସମୟରେ ଏହାକୁ ପ୍ରତ୍ୟାହାର କରି ନିଆଯାଇଥିଲା । ଯୁକ୍ତରାଷ୍ଟ୍ରରେ ୭ ଦିନର ଚିକିତ୍ସା ନିମନ୍ତେ ପ୍ରାୟ ୬୮୦ ଡଲାର ଖର୍ଚ୍ଚ ହେଉଥିଲା । ୨୦୨୧ ସୁଦ୍ଧା ଏହା ଆଉ ବ୍ୟବସାୟିକ ଭାବରେ ଉପଲବ୍ଧ ନୁହେଁ ।
ଶାହଗଞ୍ଜ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଜଉନ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାହଗଞ୍ଜ ୨୬.୦୫୨୬ ଉତ୍ତର ଅକ୍ଷାଂଶ ଓ ୮୨.୬୮୧୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୮୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାହଗଞ୍ଜ ସହରର ମୋଟ ଜନସଂଖ୍ୟା ୨୪୫୯୫ ଅଟେ । ସେଥି ମଧ୍ୟରୁ ୫୨.୫୧% ଜଣ ପରୁଷ ହୋଇଥିବା ବେଳେ ୪୭.୪୯% ଜଣ ନାରୀ ଅଟନ୍ତି । ଶାହଗଞ୍ଜର ସାକ୍ଷରତା ହାର ୬୪.୩୭% ଅଟେ । ଏହା ଜାତୀୟ ହାରଠାରୁ ୦.୪୭% ପ୍ରତିଶତ କମ ଅଟେ । ସେଥିରୁ ୩୭.୦୯% ପ୍ରତିଶତ ପୁରୁଷ ଓ ୨୭.୨୮% ନାରୀ ଅଟନ୍ତି । ୧୬.୧୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶାହଗଞ୍ଜର ସରକାରୀ ଭାଷା ଅଟେ ।
ବିଜୟ କୁମାର ଦଳବେହେରା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବଡ଼ମ୍ବା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୬,୦୧୮ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଦେବୀ ପ୍ରସାଦ ମିଶ୍ରଙ୍କୁ ୨୩,୪୭୯ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ପୋଡୋଫାଇଲୋଟକ୍ସିନ  ( ପିପିଟି ), ଯାହାକୁ ପୋଡୋଫାଇଲକ୍ସ ମଧ୍ୟ କୁହାଯାଏ, ଏହା ଏକ ଔଷଧ ଯାହା ଯୌନାଙ୍ଗ ଭାତୁଡ଼ି ଏବଂ ମୋଲୁସ୍କମ କୋଣ୍ଟାଜିଓସମ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ବାହ୍ୟ ୱାର୍ଟ ବିନା ପାପିଲୋମା ଭୂତାଣୁ ସଂକ୍ରମଣ ପାଇଁ ଏହି ଔଷଧ ଦେବାକୁ ସୁପାରିଶ କରାଯାଏ ନାହିଁ । ଏହା ସ୍ୱାସ୍ଥ୍ୟ ସେବା ପ୍ରଦାନକାରୀ କିମ୍ବା ରୋଗୀ ନିଜେ ପ୍ରଭାବିତ ଚର୍ମରେ ପ୍ରୟୋଗ କରନ୍ତି । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପ୍ରୟୋଗ ସ୍ଥାନରେ ଜ୍ୱାଳା, ଯନ୍ତ୍ରଣା ଏବଂ ଲାଲିମା ହୋଇପାରେ । ଏହା ପୋଡୋଫିଲମରୁ ବାହାର କରାଯାଇଥିବା ଏକ ଅଣ- ଆଲକାଲଏଡ୍ ଟକ୍ସିନ୍ ଲିଗନିନ । ପୋଡୋଫାଇଲମ ରେଜିନ ଭାବରେ ଜଣାଶୁଣା ଏକ କମ ବିଶୋଧିତ ଦ୍ରବ୍ୟ ମଧ୍ୟ ଉପଲବ୍ଧ, କିନ୍ତୁ ଏହାର ଅଧିକ ପାର୍ଶ୍ୱ ପ୍ରତିକ୍ରିୟା ଅଛି । ପୋଡୋଫାଇଲୋଟକ୍ସିନ ପ୍ରଥମେ ୧୮୮୦ ମସିହାରେ ପୃଥକ କରାଯାଇଥିଲା । ୧୯୯୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହା ଅନୁମୋଦିତ ହୋଇଥିଲା। ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ପୋଡୋଫାଇଲମ ରେଜିନ ବଦଳର ଏହାର ନାମ ଲିପିବଦ୍ଧ ଅଛି । ଯୁକ୍ତରାଷ୍ଟ୍ରରେ ୩.୫ ମିଲିର ଏକ ବୋତଲର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୩୦ ଡଲାର ଥିଲା । ଏହା ଅନ୍ୟମାନଙ୍କ ମଧ୍ୟରେ କଣ୍ଡିଲାଇନ ଏବଂ ୱାର୍ଟିକନ ବ୍ରାଣ୍ଡ ନାମରେ ବିକ୍ରି ହୁଏ
ସେଫୋଟେଟାନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସେଫୋଟାନ୍ ବ୍ରାଣ୍ଡ, ଏକ ଆଣ୍ଟିବାୟୋଟିକ୍ ଯାହା ଜୀବାଣୁ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ । ଏଥିରେ ଗଣ୍ଠି ସଂକ୍ରମଣ, ପେଲଭିକ୍ ଇନ୍‌ଫ୍ଲାମେଟୋରୀ ରୋଗ, ପେଟର ଭିତର ସଂକ୍ରମଣ, ନିମୋନିଆ ଏବଂ ଚର୍ମ ସଂକ୍ରମଣ ଅନ୍ତର୍ଭୁକ୍ତ। ଅସ୍ତ୍ରୋପଚାର ହେଉଥିବା ଲୋକଙ୍କ ସଂକ୍ରମଣର ପ୍ରତିଷେଧ ପାଇଁ ଏହା ମଧ୍ୟ ବ୍ୟବହୃତ ହୋଇପାରେ । ଏହା ଶିରା କିମ୍ବା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଆଲର୍ଜି, ଇଞ୍ଜେକସନ ଦେବା ସ୍ଥାନରେ ଯନ୍ତ୍ରଣା ଓ ସ୍ୱଳ୍ପ ପ୍ଲାଟେଲେଟ ହୋଇପାରେ । କ୍ଲଷ୍ଟ୍ରିଡିଓଡେସ ସଂକ୍ରମଣ ଓ ଲୋହିତ ରକ୍ତ କଣିକା ଭାଙ୍ଗିଯାଏ । ଗର୍ଭାବସ୍ଥାରେ ଏହାର ନିରାପତ୍ତା ଅସ୍ପଷ୍ଟ ଅଟେ। ଏହା ସେଫାମାଇସିନ ଓ ବିଟା-ଲାକ୍ଟମ ଶ୍ରେଣୀର ଔଷଧ । ଏହାକୁ ଦ୍ୱିତୀୟ ପିଢ଼ୀ ସେଫାଲୋସ୍ପୋରିନ ଅନ୍ତର୍ଭୁକ୍ତ କରାଯାଏ । ୧୯୮୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ସେଫୋଟେଟାନ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୨ ଗ୍ରାମର ୧୦ ମାତ୍ରାର ମୂଲ୍ୟ ପ୍ରାୟ ୪୦୦ ଡଲାର ଅଟେ।
ଗ୍ରେଗୋରୀ ପାଞ୍ଜି ଅନୁସାରେ ୧୩ ଅକ୍ଟୋବର ବର୍ଷର ୨୮୬ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୮୭ତମ  । ବର୍ଷ ଶେଷ ହେବା ପାଇଁ ଆଉ ୭୯ ଦିନ ବାକି ଅଛି ।